Ralokap bawi Pakhat Cu A Mah Tein Ai That Ruang Mang Ko hih – Thechinlandtoday\nRalokap bawi Pakhat Cu A Mah Tein Ai That Ruang Mang Ko hih\nadmin July 20, 2021 Leave a Comment on Ralokap bawi Pakhat Cu A Mah Tein Ai That Ruang Mang Ko hih\nLinkhe khua ah rallokap bawi pakhat amah tein a that.Shan ramkulh tlanglei Linkhe peng Namun khua ah a ummi Khah- Lah-Yiah (296)phu ah rallokap bawi pakhat cu July 15 zinglei ah amah ten a that tiah theih a si. Rallokap bawi hi amah ten meithal in a kap i a thi mi a si.\nZei ruangah amah le mah a thah ti hi thawngthanh nak ah a tel lo. Linkhe peng hi Shan ramkulh tlanglei ummi peng pakhat a si i minung 47000 reng lo Shan le Paoo miphun a tam bik an umnak a si.Credit;The Chin Post\nRelchap;South China Sea rili ah zalong ngai in a cawlcang peng mi Chinese Navy Warship 189 pawl hna cu Philippine Coast Guard ralkap pawl hna nih an zoh khawh hna lo caah hriamnam he an fuh hna i South China Sea rili in an dawi hna tiah theih a si.South China Sea rili ah hin China nih cun an mah hmunhma ah rel in ningcang lo thil tampi a tuah nak hmun a si pin ah umhmun an khuar nak a si.\nSouth China Sea rili hmun chungah 100/90 tluk cu China nih ka mah te,kan ram le ka hmunhma a si tiah a chim i ai hrocer peng mi a si!a can ah cun mi zei hmanh nih pal kho lo dingin para a kham kanh tawn mi hna hmun le ram pi a si na in China nih khi hmun kongah ka ta a ti mi cu a mah ta lawng a si lo nak tuchun cun vawlei pi nih fiang tein a theih cang ti khawh a si.\nChina nih South China Sea rili cu kei mah ta a si a ti peng ruangah ram 7 an buai peng nak a si.cu pin ah US le China hna ram hnih an i ngiar nak le an i en-tai nak hmun pi zong a si fawn.hi kongah Philippines Coast Guard nih thil sining fianternak an tuah ningah cun China warship hna cu Marie Louise Bank tikulh pawng teah umhmun an khuar peng caah voi tampi i thawn ding le hmun dang ah umhmun khuar dingin ralrin nak voi tampi kan pek hna na in an duh lo caah a tu bantuk in hriamnam he kan duh hna hnu i ai thawn mi an si tiah a chim.\nCun Chinese Navy Warship 189 hna cu Philippine ralkap tilawng nih an mah China ramri tiang kan dawi hna hna tiah an chim.Phillipines coast guard BRP Cabra hna nih hin a tu bantuk hin cu hlan ah Vietnamese ti ralkap hna le Chinese ship cu a rak dawi bal cang hna.President’s Duterte foreign policy “We will not give away any territory, but we will not ruin our friendship with China, our neighbor, just because of the unresolved territorial dispute”tiah a chim.\nTuchun Hakha Khuapi Thilcang Mi Thawngpang Khawmh Suat →\n← UNHCR Nih Mindat Ralzam Pawl Caah Pek Mi Bawmhnak Cu Rallokap Pawl nih An Tleih Hawi Ko hih


Yaw Kee nih mah bantuk in thil a tawn mi cu a poi bak ko; Chin mi kan nih ruat tthan a herh ngai – Thechinlungnews\nYaw Kee nih mah bantuk in thil a tawn mi cu a poi bak ko; Chin mi kan nih ruat tthan a herh ngai\nA dirhmun theih dih a si ang, natein Chin mi nih mah bantuk lungput kan ngeih mi cu a poi tak tak mi a si. A tu ni Yawkee Hrang ah funding caah ka share mi ruang ah a thin a hung mi a tam tuk nan um. “Zei ruang ah a mah min thang cu kan hlut lai” ti in comment ah tial a si.\nYawkee hi top 5 ah a tel khawh nak hi mindet khua mi vial te, mi si fak khua an si ko nain an si khawh tawk in vote caah bawmh nak an tuah piak. Top 5 ah a tel ve ko nain top 5 a tel mi chung ah hla sak ah auh a ngah lo bik le, mi nih neh sawh bik le Zei ah rel lo bik le, Phaisa lei zong ah si seh Zei hmanh a tlam tling lo bik a si. Tan Khun Kyaw, Mooler, Esther, Benjamin te hna cu an fan pawl nih sui he Phaisa he an thenh hna nain Yawkee cu a fan pawl kan tlam tlin lo tuk ruang ah Zei hmanh Kan tuah piak kho lo. Tan Khun Kyaw hi a fan pawl nih mawtaw pakhat cawk piak nak Ding si sin an nei ii a tu hi February thla chung ah an cawk piak cang lai, Phaisa an khawmh mi a za cang. A tu zong tan Khun Kyaw he inn hlan nak zong ah tan Khun Kyaw a admin pawl nih khua an khan dih mi a si. Mah tluk in bawmh awk a ngah lo bu te in Yawkee cu a ni kho rih, a fan pawl kha “Kei mah a ka khamh tu” a ti hna. Mah a zia za te ruang ah hin Yawkee hi Kei mah hrim nih ka zoh tlak tuk.\nA tu fund tuah mi hi, mindet a si ve mi a Facebook Billy Aung Thang le matu a si mi a Facebook Matunu Mc Mc, Yangon ah a um mi nih an thawk mi a si. Upa pawl nih funding caah Zei Kong hmanh an chim lo caah, an nih hngakchia deuh nih an thawk mi a si. Phaisa hi a fan pawl nih thawh khawh chung kan thawh lai ii a si khawh cun apartment pakhat si lo le mawtaw pakhat khat cawk piak ding tin an ti. Yawkee nih a fan pawl nih surprise laksawng pek nak kan nei ti mi hi a theih ko nain inn le mawtaw kong cu kan chim lo. A nih cu mi hmai a zoh tuk mi a si caah a duh lai lo ti Kan ruah caah.\nKawlram lei a um mi funding hi cu an mah nih an tleih. An pahnih in hin Yawkee Myanmar idol a zuam kaa te in ticket zong si seh fan meeting a tuah mi an si. Facebook group chat ah mah Kong an ceih ka hmuh tik ah, Kei mah Paris SangBawi nih ram dang a um mi a fan pawl funding pek an duh ve sual ah ka ti in mah GoFundMe hi ka tuah mi a si.\nA tu Billy Aung Thang le Matunu Mc Mc zong hi kawlram ah siang inn kai lio mi an si ve ko nain Yawkee an dawt tuk lung ruang ah caan mah ban tuk hi an pek piak. Yawkee hi mindet, chin mi a si ve ii mindet lei cu a har sa mi khua an si. A nih hi Khrihfa a si ve. Top 4 a tlak hlan ah Kei mah a ka chimh mi cu, “Ka far nu, Ka tlak zong tlak lo zong ah ka nuam peng ko lai ee Zei ca ti ah cun Pathian khua khan nak a si ko, a tu top 5 tiang hmanh ka kai mi hi Pathian thlawchuah a si” a ka ti. Mah a chim ah hin ka ngeih a chia tuk. Mi nih caa tha lo an kuat “na mui a dawh lo he, na niam he” an ti nain a ni peng, a nuam peng. Kei mah hmanh mi nih a tlawn pal a kan ti ah ka thin a hung. Yawkee nun zia za hi a tam pi cawn ding a si. A tu zong hi mindet lei nih cun an tuah piak khawh mi cu a tam pi cu a um lem lo. Fund ah a tel kho mi nan um cun zaangfah tein rak kan tel piak ve uh. Nan ii tel khawh lo cun, zaangfah nak tein comment ah caa tha lo kan tial piak hlah uh.\nKei mah ka min cu, Paris Sangbawi. Indiana, USA ah a um mi ka si. Ka nu cu Thau mi, ka pa cu falam mi a si. Siang inn a kai lio mi ka si rih ko nain Yawkee caah a tha bik in zuam nak ka nei. Ka lawm. Paris SangBawi\nBe the first to comment on "Yaw Kee nih mah bantuk in thil a tawn mi cu a poi bak ko; Chin mi kan nih ruat tthan a herh ngai"


USDP Party Nih Pu Than Shwe Cu An Hloh Bak Ko Ne Hih Teh – Thechinlandtoday\nUSDP Party Nih Pu Than Shwe Cu An Hloh Bak Ko Ne Hih Teh\nadmin August 11, 2021 Leave a Comment on USDP Party Nih Pu Than Shwe Cu An Hloh Bak Ko Ne Hih Teh\nU Than Shwe a thi, tiah Fake News Check Community nih a tial.Ralkap pawl an pu le an pi (nulepa) a si mi U Than Shwe cu August 10, 8:40 hrawng ah a thi, tiah USDP party Chairman U Than Htay naihniam minung nih an chim, tiah Fake News Check Community nih an tial.Hi thawng hi kan hlat hnu ah adik tiin kan tial mi a si. Adik lo ahcun zeibantuk thawng hmanh kan tial ti lai lo i nan i lungsi tiang ngaihthiam kan in hal fawn hna lai, tiah a voi hnihnak an facebook cahmai an tial than.\nRelchap: CIA – Chin Independence Army: CDF Lautu Apupu. CDF Lautu APA CNA: Parallel Governments (15)Mi roling Pu Kio Luai le Salai Lian Hlun (Rev. Lian Hlun) hruai mi CIA asi. CNF hlan ah derh mi asi.Chinram Independent caah Lautu miphun nih hruaimi Dothlennak asi. CDF Lautu Thlarau hi culio ah aasem cang ti khawh asi. Chin Revolution Army a dot dot cu: Mi roling Pu Hrang Nawl, Mi Roling Pu Kio Luai & Pu Lian Hlun i CIA, CNF, CNA – CDF, CNO – CNDF. CIA nih Rezua Sakhan an lak. Lt. Col. Tin Sui zong Hnaring a phan. Tamda Tin Sui cu Kalay ah Taizinhmuh a tuan lio asi. Hnaring mi an kan pumh i Nan khuapa Pu Kio Luai ruang ah an kan ti. Ralkap cozah bawmh nak le thancho nak vialte phih nan si. Myone nan duh tuk zong ka theih nain Ralkap cozah chan ah cun asi khawh lai lo arak kan ti. Lt.Col. Tin Sui cu CIA hnu a zulh peng caah areng kai a fawi tuk ti asi. CIA nih Tin Sui cu Bochukci reng kan phan ter ti awk in thil a um. General reng sihlah seh law, Tamada zong lam lam.\nCIA nih Chinram Independence kha an khel. Diaspora Jew asi mi, Ephraim cithlak Israel miphun kan si nak cu biatak tein an au pi. Chinram cu an hnin dih hihiar ko. Khuari bang an tur i hnim tlau bang an cawlh cang. Hriamnam zong phuntling an ngei ve. Mizo miphun nih Israel miphun kan si an ti hlan ah CIA nih an thawk hmasat ti khawh asi. CIA Chunmang tlin seh law, Chinram cu Israel ram asi diam cang. CIA cu India ram ah hmunhma lak in, Hakha, Thantlang, Matupi peng an cawl Cang bik nak asi. Pu Thang Sui he PEACE TALK an tuah hnu ah CIA cu kawlram ah an rak kir than.Pu Lian Hlun cu M.Div a cawn in aa lim hnu ah, Taiwan University pakhat ah Prfessor in a um. Chin Culture & Literature a cawn piak hna. Ramdang cawnnak sang ah Chin Culture & Literature cawn piak tu hi Pu Lian Hlun le Pu Steven Ni Kio hi an si. Bible Siang Inn pek than awk ah Taiwan in a kir than. Australia ah khua asa cang i Pastoralism le Mission lei tu ah Biatak in rian a tuan cang.\nPu Lian Hlun cu Lianchin hrin Fanthen Ramukbawi Pu Za Kulh fapa asi. Leitak ramuk bawi, Pu Mang Hnin hrin thlak, Pu Hre Mang Fanu, Pi Khin Than Zi hi a inn Chung nu asi. Ramuk bawi tefa ve ve aa thit um mi, hnu bik ka theih mi nupa an si.Indian Mara (Satlawng, Capi, Manghrin) nih LIANCHIN Hrin Lautu bawi cu an tei khawh lomi, ral tuk ding ah an i sawm. Ral an tei bal lo mi vialte an tei dih cikcek. Sihmansehlaw, an biakam ning in hranchaw an pe ti hna lo. Hnaring bawi nih Capi le Manghrin minung tam nawn an i kal pi hna. Cu caah Satlawng Ramukbawi fapa Hei Hmung caah Ramukbawi Pu Za Kulh Farnu Pi Ngun Kheng (Pu Lian Hlun ani) cu an rak thit. Pu Hei Hmung a unau Pu Ni Ling caah Hriangpi Ramukbawi fanu Pi Thluai Cin an thit than. Cu hnu ah LIANCHIN bawi an lung a dam ti asi. Pu Kung Mang, Hei Hmung Pa hla: “Lianchin Bawi Fanu, Pu Ngun Kheng hi rawlchuan tikhinh awk ah silo, Ral kut khiak piak awk ah ka thit mi ka bawinu te asi.\nPu Kio Luai cu PEACE TALK hnu ah Sui Thantlang ah khua asa. Bohmu Tetosin le Bohmu Theinhtaizaw chan ah Thantlang peng thongtla mi le Ralkap hrem mi tampi cu Pu Kio Luai nih a chuah mi hna deuh lawng an si. Politicians in Pastor ah aa merh mi hna hi, Rev. Dr. Van Ram Uk le Pu Lian Hlun an si.Pastor in Politicians ah aa merh mi hi Pu Kio Luai le Dr. Lian Hmung Sakhong an si. Pu Kio Luai Chin Evangelish minthang bik a rak si. Achan ah cun; Rual Uk te, Mang Hit te, Ngun Mang te nih an tluk hrim lo mi asi. Baisakup timi Pu Kio Luai nih a rak piak hmasa (Hnaring ah). Jesuh film asi. Cross ah an thah lio kha ka Ngakchia tu tiah in hluai mai in le lung hno ngai in, a tap mi kan farnu kan hnemh khawh lo mi kha Ni hin tiang ka mit thlam ah a cuang.\nRalhrang Nih Hramhram In Mipi Cu Ral Ram Ah Duty An Tuahter Hna →\n← Kawlram Kong ASEAN Aiawh Tu Cung Ah Bialehnak A Phunphun A Um Cang


Good News: Nihin May 26 tiang kahdohnak 100 leng a chuak, Ralhrangbu 200 Leng An Thi, Lung A Hmui Kho Taktak – Buanchukcho\nMay 26, 2021 admin THAWNGPANG 0\nBrigade 5 Chungah May Thlachung Kahdohnak Voi zakhat ren KNUglo a chuak, Ralhrangbu 200 Leng An Thi\nNihin May 26 tiang kahdohnak 100 leng a chuak, ralhrangbu lei 100 deng an thi tiah KNU Brigade 5 chimhnak nawlngei Lt.Col. Saw Kale Doe nih hi ti hin a chim. “An mah lei BGF hna he fonh in kanmah lei ah thazaang an rak i chap caah kan karah buainak zong a zual, i kahnak zong a fak chin lengmang, A dai cang ti hrim a um lo. May thla thawkin nihin tiang voi 193 kan i kap cang” tiah a ti.\nVoi 100 leng i kahnak ah ralhrangbu 128 an thi, 180 hriamhma an pu, Mawtaw 9 kan hrawh, thil phorhnak ah an hman mi Raang 12 a thi. Kanmah lei pahnih an nunnak a liam ve, Minung pakua hma kan pu tiah Lt.Col. Saw Kale Doe nih a ti. Ralhrangbu lei nih khuachung le Dum/lo ah meithal ngan lung 98 an kah, inn 5 an hrawh, Takawtha khua ah inndong 40 leng mei in an khangh i thilri le facang hna an lak piak hna tiah theih a si.\nKNU Brigade 5 ah a cawlcang mi ralhrangbu hna cu “MOC 5 tang LIB 405, 407, 408 le BGF battalion 1103, 1014, 1011, 1018 le 1019 hna an si. Atu ah LID 44 tang battalion pawl zong Bilin leiin an rak kai tiah kan theih, minung le tatyin pawl tu cu fiangin kan chim kho rih lo tiah KNU nih a chim. May 24 le 25 ah zong BGF pawl he i kahnak a um than. BGF lei an hruaitu he minung 3 an thi, 11 hma an pu tiah theih a si. The Chin Post\nthawngpang dang relchap : Ralhrangbu Deputy Home Minister Naupa Ko Soe Moe Hlaing Biahalnak Hmun Ah A Thi\nRalhrangbu Deputy Home Minister Naupa, ramkhel kongah thong a raktla bal cang mi ralhrangbu nih an tlaih hnuah biahalnak hmun ah an hremnak ah a nunnak a liam tiah theih a si.\nHi kong he pehtlaih in Kawlram ramkhel thongtla hlun bu steering committee chungtel U Tun Kyi nih “Ko Soe Moe Hlaing hi ramkhel thongtla hlun a si. Lt.Col. Tan Hlaing naupa a si. An unau in lamdang cio ah an kal.\nMay 22 zaanah Pago ah an tlaih, 24 ah a ruak rak la uh an ti, kan va lak tikah a ruak cu pe lo in Mingalardo ralhrangbu siizung ah an kuat. Mah ahcun a pum an hlai i mahka ahcun an vui ko. An sual tak tak – Ka chim duh mi cu a chungle hmanh tha tein chimchawnh an i duh ter lo, Unau zong an in ngan lo ti mi hi a si” tiah a chim.\nKo Soe Moe Hlaing hi Pago Bawneci biahalnak sakhan ah an hremnak hliamhma celh lo in a thi mi a si i a ruak hi a chungle zong zohter an sianh hna lo tiah theih a si.\nthawngpang dang : Loklung Ralzaam Naupawi Pakhat an Zaamnak Hmun ah Nau aa Then\nLoklung ralzaam hna lak ah aa telmi hringtu nu pakhat cu an zaamnak hmun naute a ngei, tiah Loklung ralzam kong thlacam sawmnak ah HBA nih a langhter. May 18 le 19 ah Rungtlang SAC ralhrang (266) nih Loklung khuapawng lei ah miakpi in an kah hna caah Loklung khuami cu an zaam dih hna.\nA zaammi lak ah aa telmi pastor pakhat nih, “Fak piin thlacampi kan herh ko. Loklung cu hmun kip ah kan rol i khua a tthing ko. Lungrethei le thinphang in kan um lio a si. Vok le Ar zong veh lengmang ngam an si lo caah kawm bauh in kan thlah hna,” tiah a chim.\nAn zaamnak hmun ah tlangrai zong nih a tlak hna i ngakchia a zawmi an um len pin ah naupawi pakhat zong zaamnak hmun ah cun nau aa tthen. “Tlangrai nih a kan phak i kan ngakchia a zawmi an um pah len. Naupawi zong an um i pakhat cu zaamnak hmun ah aa then cang. Kum 80 cung tar zong an i tel. Zawt buin zaampimi zong an i tel.\nThlacampiak kan herh hringhran ko,” tiah HBA ttuanvo ngeitu sin ah a cunglei pastor nih a chim chap. Loklung ralzam hna ca ah ramchung le ramleng khuasa Laimi vialte nih thalchampiak ding in HBA nih sawmnak zong a tuah. Loklung hi a khua ning in an chuahtak dih i khuachung ah thluaktlinglo minung pahnih lawng an taang. A zaammi an zapi ah milu 850 hrawng an si, tiah pastor pakhat nih The Chin Journal ah a rak chim. The Chin Journal\nR.I.P: Nunnak Thap Bak In Ralkap Tank Pahnih Bak Bomb A Puah Hnawh Hna


Dr.Pari Nih Vergin I Na Rak Ruah Mi Asinain Thisen A Chuak Bak Lomi Kha Versin A Si Maw ? Timi A Phuan Cang (Video Thar)) – Salai Kawi Ruat\nDr.Pari Nih Vergin I Na Rak Ruah Mi Asinain Thisen A Chuak Bak Lomi Kha Versin A Si Maw ? Timi A Phuan Cang (Video Thar))\nA tanglei bik i video ka van thlah mi hi Dr.Pari nih nupi le he nupa sinak nan hman tik ah nan nu veilo te kha thisen a chuak theng ding simaw ? timi cu fiang pup in a van chim dang. Hi bantuk lei i harsatnak a ngei mi caah a ttha taktak.\nPrevious Ai Hrenhmi Tawh Fawi Tein Awn Dan (Video)\nNext Nu Pawl Caah A Tha Kho Tak Tak (Video Thar)


Biatak Tein Thlacam Bomh An Herh, MAH Te Phu Nih KIA Pawl Raltuk Nak Vanlawng Bak In A Kah Tthan Hna - Khuaruah Har News\nBiatak Tein Thlacam Bomh An Herh, MAH Te Phu Nih KIA Pawl Raltuk Nak Vanlawng Bak In A Kah Tthan Hna\nKachinpyine, Misan myone chung ah tuni zinglei suimilam 7:30am hrawng ah khan KIA le kawl ralkap pawl biatak tein in an ni kap tthan i, chun suimilam 12:00pm hrawng lebang ahcun kawl ralkap nih ralruk nak vanlong bak in KIA ralkap pawl an umnak a si lai tiah an zumhnak hmun paoh bomb in an thlak hna.\nMansimyone chung kahdohnak a chuah nak kam hrawng hrang vialte hna zong KIA ralkap an um an zumhnak paoh cu kawl ralkap pawl nih raltuknak vanlong ttihnung taktak hmang bak in bomb an thlak thluahmah hna tiah khua mi pakhat nih The 74 Media sin ah a chim.\nKachin Indipendence Army hna caah biatak tein thlacam bawm hna sih, kan hnunglei Alaw Bum tlangcung sakhan an lak piak hna hnu bak in kawl ralkap lei nih an kah hna ning a zual chin lengmang. Raltuknak vanlong bak nih hriamtlai phu a ngan tuk mi zong si lo hna vun phomh ko cu KIA caah cun thinphang taktak a si.\nTuchunni tiang cu zumtu hna nih biatak tein thlacam kan bomh mi hna ruang ah an ni kahdohnak paoh ah KIA lei cu dirhmun ttha deuh peng ah an dir khawh nak a si. Pathian umpi nak tel lo cun zeiti hmanh in KIA nih cun kawl ralkap pawl tei khawh ding a si lo.\nTuni kahdohnak ah kap hnih tein thi le hliam an um le um lo fiang tein langhter mi a si lo. Hmanh sehlaw tuni kawl ralkap nih KIA pawl an kah hna ning cu tuksum taktak khi a si. Nai hrawng cu kan theih dih cio bang in nichiar dinlo bak in an ni kap peng caah KIA kan unau pawl zeitluk in dah an tha a hei dik cang lai.\nHakha Khuapi I Ralhrang An Lor Ngam/Khawh Mi Hi Cu Ngaihchia Ngaingai A Si\nBreakingNews: Tiphul Khuami Pafa Motor Pahnak in an Nunnak a Liam


Breaking News: Nai Thantlang Ah A Nupi Thattu (Pu Si Bik) Amah Tein Thah Aa Tim I, An Chanh Manh – Chin World News Evening\nJanuary 25, 2021 Salai Van Chin News\nCredit-The Hakha Times: Thantlang ah a nupi a thattu Pu Si Bik cu thawl a kuai mi in a hngawng ah aa at i sii-inn ah an kalpi: Nai Thantlang ah a nupi a thattu Pu Si Bik cu thawl a kuai mi in a hngawng ah aa at i sii- inn ah an kalpi, thinphang cu a si lo, tiah kan theih.\n”Pu Si Bik cu pawng a kalnak (zun – inn) ah ti chiahnak ah an hman mi tithawl a kuai mi in a hngawng cu aa at”tiah January 25 ah Thantlang Palek Sakhanhmu U Kyaw Nyan Oo nih The Hakha Times ah a chim Hi kong he pehtlai in a dam lai maw tiah kan hal tik ah “A tha ko.A dam ko lai, a vun lawng a hlanh ”tiah Dr. LyLy nih The Hakha Times ah a chim. Zeiruang ah dah a hngawng hi aa at ti cu zun inn a kal lio a si ca ah fiangfai in hohmanh nih an thei lo.\nRelchih: Magyn Kelly: Capitol Buainak Cu Media Ruangah Si! US nu Journalist vialte lak ah mintang bik a simi Megyn Kelly nih Capitol Hill buainak a chuahnak a ruang taktak cu, Main stream media CNN le media ngan pipi nih President Trump cungah thleidanak an tuah ruangah a chuakmi a si” tiah a chim. US mipi nih main stream media chungah zumhnak an ngei ti lo, mipi thinhunnak an chuahter, mah ruangah Capitol Hill inn tiang luh hnawhnak a chuahmi a si tiah nizan ah a chim.\nKeimah pumpak in US media anchor vialte lak ah ka uar bikmi a si. Amah hi Albany Law School in D.J degree tiang a ngahmi a si. Atu cu Megyn Kelly podcast ah The Meagyn Kelly Show a tuah i rian a tuan. Amah hi zei party hmanh ah a lutmi a si lo, Independent a si an ti, democrats zong Republican zong a duhmi hna cu a vote ko hna ti a si. By Salai Lairamthang


Kal Ah Lung Um Mi Chuah Ter Nak Le Kal Ah Lung Um Lo Dingin I Ven Nak Tha Bik – Chintanbo\npawl hna hi hrial khawh ah cun a tha bik.\nCu pin ah bantumpaw ei peng mi cu thisen thlum/ zun thlum zong ngeih khawh a si lo ti a si . thithlum /zunthlum a chuah ter tu virus kha bantumpaw nih hin a doh khawh i , a ngei cia mi zong bantumpaw na ei ah cun thithlum/zunthlum a san nak kha a control khawh dih ti a si fawn.


ULHCAAN ZARH NGANAK | Radio Veritas Asia\nULHCAAN ZARH NGANAK\nVoikhatnak Bible - Jer 31:31-34\nSalm - 51:3-4, 12-15 (Lehnak 51:12)\nVoihnihnak Bible - Heb 5:7-9\nThawngtha Bia - Jn 12:20-33\n- Ulhcaan donghnak zarh kan phan cang. Kan lonh cia mi zarh hna ah zei thil tha dah kan tuah khawh cio hna? Kan pumsa le kan thlarau nunnak ah santlai thahnem in khua kan sa hna maw... kan ulh mi (or) kan i sum mi chungin a hlu kan pek khawhmi zeital a um maw? Thilpoi ngai a um kho tawn mi cu, ulhcaan chung cu felfai ngai in I sum riangmaang i ulhcaan a dih le caang ka a ai rawlh in ei than, din than, ti mi kha a poi kho tuk mi thil a si. Mah bantuk a hmang mi kan si ahcun kan ulhcaan cu kan rawhnak caan ah a cang ko lai.\n- Nihin thawngtha kan theihmi cu kan nunnak ah zulh khawh ding a har ngai mi a si. Jesuh nih a kan chimhmi ah, thlaici cu a rawh hmasa lo ahcun a thar a kho than kho lo, a kan ti. Minung ngai te nih cun Thih a tih lo mi hohmanh kan um lo, sihmanhsehlaw kan thi lai ti cu a hngal lo mi kan um fawn lo. Hi vawlei cung kan pumsa nih cun Pathian sin cu a phak ding a si fawn lo tikah ... zeitindah kan nun lai le kan um lai, ti hi faak taktak in khuaruah a hau cang.\n- Bawi Jesuh a zumtu le a zultu nih cun Jesuh kalnak lam kha kan mitthlam ah a cuan peng ding a si ko. A tu ka nunchung ah hin Pathian hi faakpi in ka zumh lai i harnak zeihmanh ka tong lai lo, nuam ngai in ka tlongleng lai, tiah kan ruah sual ahcun Khrihfa tha cu kan si lem lai lo. A si hnga ding ngaingai cu, kan thlarau zungzal nunnak a hmuh nak ding caah Jesuh bantuk in temh innak ka tuar zong ah in khawhnak le tuarkhawhnak in ka tei lai, ti mi ruahchannak ngeih kha kan i timh ding a si.\n- Jesuh nih a kan sawm lengmang mi cu, amah bantuk in temhinnak tuar in sunparnak hmuh ding ah a kan sawm lengmang. Asinain mithiang Paul nih cun atu kan nun lio kan intuar mi hi cu kan thih hnu vanram kan co hnga ding mi he cun tahchunh awk a tlak lo, a kan ti.


UN AH NUG LEI MINUNG MAW TLING LAI SAC MINUNG LEI DAH? – The Chinlung Post\nUN ah Myanmar palai aiawh ah NUG lei minung maw SAC lei minung nih dah hmunhma a hmuh lai? Aralai mi September 14 ah a voi 75nak United Nations tonpumhnak pi cu an tuah lai. Hi tonpumhnak ah NUG nih an thim mi minung nih maw palai sinak a hmuh lai, SAC nih an thim mi minung nih dah UN palai sinak a hmuh lai timi kong ah VOA nih George Washington University i International Relation Department ah Professor a si mi Christina Finks bia an hal mi cu a tanglei ah kan van langhter.\nBREAKING NEWS: KHUATHAR I, CARSON BIAKINN RALHRANG NIH AN KULH


A TU AHCUN RALHRANG PHU AN LUNGRE A THEI KO CANG HIH – The Chinlung Post\nA TU AHCUN RALHRANG PHU AN LUNGRE A THEI KO CANG HIH\nTangka kongah ralhrang kawlralkap pawl an lungrethei cang. Hi konghe pehtlaiin General Soe Win nih a chimmi cu ramchung ah Tax le adang in tangka hmuhnak a tlawm chin lengmang cang. Cucaah Minister telh in tangka hman ning ralrin ahau cang tiah a chim. Atu ahcun Covid in a zawmi hna zohkhanh cuahmah an si i,hi lio caan ah ramchung tangka lut attum chin lengmang ve.\nMah hnu thlaruk le bang ahcun a ttum chin lengmang khomi asi. Atu dirhmun ahcun covid zohkhanhnak ah hin ralring taktak in hman a hau cang tiah a peh chap. Budget timhtuah hi thlaruk chung a si i, thatein thenphawt ning zong thiam a hau i, Military Council hna nih rianttuannak phun nga le an timhmi pakua he i milh in tuan dingmi le mipi caah minthatnak an ngeih khawhnak dingah hman abiapi tiah a chim.\nHi konghe pehtlaiin Military, Pyitaungsu Ministry hna an i ruahchanning cun thil serchuahnak in todelh caa le covid i khamnak siseh i zohkhanhnak caah siseh ram caah thanchonak le cun tangka cawi le bawmhchanhnak tibantuk asi tiah theih a si. Nai meeting an tuah hi a ralai mi 2022 March thla tiang tangka hmanning cang zohfelnak an tuah. Asinain ralkap caah an chiahmi tucu mipi theih ah an langhter lo.\nThawngpang dang: Chin ramkulh ralzam hna i dornak hmun ah nam sawhnak a chuak minung pakhat a nunnak a liam. Chin ramkulh Paletwa ralzam hna i dornak hmun ah nam sawhnak a chuak i, minung pakhat a nunnak a liam. Nizan August ni 25 zanlei ah Pa pakhat cu nam in sawh a si i, a nunnak a liam tiah theih a si. A nunnak a liammi hi Hnamahda khuami Pu Min Oo a si.\nAmah hi kum 65 a si. Cun nam in a sawhtu hi Nanchaungwah khuami Pu Htun Aye asi tiah theih a si. Hi konghe pehtlaiin khuanu khuapa pakhat nih a chimmi cu ahmanmi a si ko. Zu an din i, an mah le an mah bia an i elnak in hithil a chuahnak hi a si tiah a chim. Paletwa ramchung ah kawlralkap le AA i kahdohnak ruangah ralzam hi minung thonghra leng an si.\nCHIN RAM RALZAM UMNAK AH NAM SAWHNAK A CHUAK, PAKHAT A THI\nTIMIT AH RALHRANG AN ZIA CHUAK, KHUAL TLAWN LO AH A TTHA


Breaking News: Ralhrangbu, BGF fonhti in KNLA he voi 6 kahdohnak ah ralhrang pa 15 an thi – Chintanbo\nBreaking News: Ralhrangbu, BGF fonhti in KNLA he voi 6 kahdohnak ah ralhrang pa 15 an thi\nAugust 28, 2021 admin MYANMAR NEWS 0\nRalhrangbu, BGF fonhti in KNLA he voi 6 kahdohnak ah ralhrang pa 15 an thi\nKaren ramkulh, Hpapun District (Mudaw) ah hmaitonh in kah ding ah a rak lut mi ralhrangbu le Karen ramri cawngtu(BGF) fonhti phu hna le Karen National Union(KNU) Brigade-5, Karen National Liberation Army(KNLA) karlak ah August ni 27 ah kahdohnak voi 6 a chuak i ralhrangbu lei in pa 15 an thi i pa 11 hliam an pu tiah KNLA ralbawi pa 1 nih Yangon Khit Thit Media sin ah fehter in a chim.\n“Nizan Chun zong Zaan zong ah cun kahdohnak voi 6 a chuak. Ralhrangbu lei in Kha Mah Yah- 407 le BGF phu hna Thu Mwe Tha(သူးမွဲထာ) lei in umnak lam tthen in hmaitonh a rak chuak i mah hmun ah cun kan mah lei Batallion he kahdohnak voi 6 a chuak i KNLA lei in a nunnak a liam mi kan um lo tiah mah ralbawi pa nih a chim.\nCu bantuk thiamthiam in Ralhrangbu cu Muka, Talabat he a khuh mi ralkap Motaw 10 hrawng cu warbhoe(ဝါးဘို)lo in Hphapun khua lei ah August ni 28 zing ah an chuak tiah Karen hrihram ngei Salween Press ah a langhter. Crd. Khit Thit Media\nNizaan (August 27) Thantlang bomh puahnak hliamhma a pumi Pa Uk Lian Kam (kum 14) cu Hakha sizung pi ah a nun nak a liam. Thantlang ah a ruak an tlunpi lai. Pa Uk Lian Thang hi bomh puahnak in a nunnak a liammi Pu Hlei Bik i a fapa a si.\nAugust ni 25 ah a chuak mi Thantlang khua chung kahdohnak nih a chuahpimi cu mipi pa 3 an nunnak a liam i pa 19 hliam an pu. A nunnak a liam mi pa 3 chung ah a kum a tling rih lo mi ngakchia pa 2 (Pa. Van Bawi Thang le Uk Lian Kam) hna an si. Crd. The Chin Journal\nDalan Thawng; Tu Zing PDF-Yesagyo Sakhan a um nak a chim tu Dalan pa cu thi lak in an kah\nBreaking News: Ralhrangbu nih Kalay peng ah inndong 2000 lonh Tinthar khua ning pi in mei an khangh


Mui Lakah Ceunak - A VEL IN KHAMH KAN SI\n“U le nau hna, Asia peng chung I harnak kan tonmi kha hngalhter than kan in duh hna. Kan cung I an kan khinhmi thil kha rak rit tuk, rak ngan tuk kaw, nun lai hman kan I ruah lo. Kannih cu thi dingin biakhiah kan si ko cang tiin kan I ruah. Asinain hi ti thil a rak um cu kanmah le kanmah kha I bochan loin, mithi a thawhtertu Pathian kan kan I bochan deuhnak hnga caah a rak si. Cutluk in tih a nungmi thihnak chungin a kan khamh I hmailei zongah a kan khamh ko lai.” II Korin 1:8-10\nSaddleback Khrihfabu an pastor Rick Warran nih nitin thlarau thazang ah Muihnak chungah Ceunak timi tlangtar in thawngtha tawite a tial I pumpak in ka duh ngai caah tharchuah in kan hrawmh chin hna.\nVanbawi fapa, Jesuh Khrih vawlei misual vialte khamh awkah vawlei I a tlonlen lio ah, Harnak a tuar bal maw? A caan ah lileng in a um vetawn maw? Lungrawk dingin tukforh a rak tong ve maw? Zeirel lo in an rak um I, a si lo ning pi in minih an rak ceih I, a that lo nak kong an rak chim ve tawn maw? A lungre a rak thei bal ve maw? Hi biahalnak hna I an bialehnak cu, A SI A RAK TON DIH VE KO, kan ti khawh.\nVawlei minung vialte nih nitin kan nunnak ah lungretheihnak, khuaruahhar vansannak, lungdonghnak, lilennak le nunnak thilrit a phunphun kan ton tawn I kan ton tikah nunnak sullam ngei lo ah kan ruah theu tawn. Nun fahnak, temtuarnak, lilennak, lungsivang in umnak le pawngkam nih lungdong lak in tuahnak hna hi vawlei mihrin fa vialte lakah a luat mi kan um lo, kan dihlak tein a tong bal mi lawngte kan si. Zeicahtiah, Jesuh nih a rak tuar vemi sining kha Pathian nih kan chungah a chiah I a than ter caah si tiah, Rick nih a ti. Hi tuarinn nak vialte kan tonnak a ruang cu, kan nunnak kha Jesuh nih a rak tuarmi lam cungah chia in kan caah Jesuh nih a tuarmi thil vialte kha hngalhter a kan duh caah cu lam cungah cun a kan kalter nak a rak si ve.\nCutikah biahalnak a hung chuak mi cu, hi thilhar vialte hi Pathian nih maw tuar hrimhrim hnaseh ti a kan duh kun, ti kha asi. A phi cu, SI HLAH, ti asi. Zeicahtiah Pathian cu, a Thami asicaah thil tha lo le thilchia a chuahter bal lo. Sihmanhsehlaw, kan nunnak ah a tlungmi Muihnak, thilthalo ah kan ruahmi harnak hna le lungdonghnak hna nih kan nunnak a uk lio caan tu kha, Pathian nih THILTHA CHUAHNAK AH A HMAN TAWN HNA. Amah kan zumh khawh nakhnga cawnpiaknak; zeitindah midang kan bawmh lai timi lam hmuhsaknak le kan zumtu hawi hna he naihdeuh in kan um khawh nakhnga cawnpiaknak caah hriam ah a hman tawnmi hna an si. Phundang in chim ah cun kan nunnak ah a tlungmi, thilhar ah kan ruah mi vialte hi Pathian nih dan a kan tat caah siloin kan nunnak nih ceunak a hmuh khawh nakhnga cawnpiaknak hriam ah a hmanmi tu an rak si.\nBible nih, “U le nau hna, Asia peng chung I harnak kan tonmi kha hngalhter than kan in duh hna. Kan cung I an kan khinhmi thil kha rak rit tuk, rak ngan tuk kaw, nun lai hman kan I ruah lo. Kannih cu thi dingin biakhiah kan si ko cang tiin kan I ruah. Asinain hi ti thil a rak um cu kanmah le kanmah kha I bochan loin, mithi a thawhtertu Pathian kan I bochan deuhnak hnga caah a rak si,” (II Korin 1:8-9) tiah fiang tein a kan cawnpiak.\nCucaah Rick nih a fainter mi cu, sikunah, “Kan nunnak harnak le lungretheihnak le khuaruahhar vansannak in a khah lio caan ah zeidah na tuah lai, ti kha asi.” Kan tuah dingmi cu, “Kan nunnak ah lungrawk in um lo ding asi.” Cutikah Pathian nih an umpi le na pawng teah an um hnawh I na tonmi thil vialte zong nangmah thiltha cawnpiak le hmuhsak an duh caah asikha fiang tein na hmuh lawng siloin, na harnak chungin amah lila nih an dawmhtlaih lai I an bawmh lai kha fiang tein na hngalh khawh lai. Adonghnak ah, nangmah thawnnak ah I hngat loin Pathian umpinak le lamhruainak cungah na nun naa hngat lai I cutikah daihnak tlamtling na co lai.\nMi vialte hi Caanhar a tong balmi lawngte kan si. Harnak le lungrawhnak a tong ballomi kan um lo. Jesuh a zumtu hna an I dannak cu, “AN NUNNAK AH HARNAK AN LUAT TI KHI SILOIN, AN TONMI MUIHNAK LAKAH CEUNAK AN HMUH KHAWH TU KHI ASI.” Na nunnak ah na tonmi harnak kha zoh in lungdong in na um sual maw? Nangmah lawng na silo, Bawipa nih an umpinak ko.\n1. Hartuk le faktuk ah na ruahmi harnak, Bawipa nih na ca i thiltha ah ahman bal tiah na ruahmi, na tonbalmi thilhar a um maw, ruat than.\n2. Na nunnak i harnak na ton lio caan ah Bawipa I bochannak le amah cung I hngat Nun na cawng bal maw?\n3. Harnak na ton caan zeitindah teinak lam na kawl tawn?\nSawmnak: Atanglei ah ka chiahmi Youtube hi zohlaw Jesuh Umpinak fiang chinchin theihnak caah an bawmtu asi lai.\nBawipa nih sunparnak cokoseh.


BLM Pawl Cawlcangh Nak Nih US A Buaiter Chin Lengmang Nak Le Franklin Graham Thinphang In A Um Nak Thawngpang – Chin 11 News\nBLM Pawl Cawlcangh Nak Nih US A Buaiter Chin Lengmang Nak Le Franklin Graham Thinphang In A Um Nak Thawngpang\nHawile nan rel dingah sumilam pakhat chung ka tialmi a rawh dih caah mah thawngpang pahnih te hi zan ih lai ah kan dangh ta hna.\n1. Minak a ttanhmi, Black Lives Matters pawl nih US president hlun, George Washington, Andrew Jackson le Thomas Jackfersson milen le lungphun pawl cu pakhat hnu pakhat an hrawh cuahmah hna caah President Donald Trump nih National Guard a auh hna i, security a laakter hna. Black Livers Matters hruaitu pakhat a simi, Shaunking nih Jesuh Khrih milem zong kan hrawh ding a si ko tiah nizan ah a chim. Kum 100 renglo a rau cangmi tuanbia an phawh than caah minak le mirang ihuatnak a karh chin lai ti hi phan ciomi a si. “2020 election i democrats pawl nih teinak an co ahcun US rampi an hrawh lai ti ka phang” tiah Franklin Graham nih a Facebook ah a tial.\n2. Obama President a tuan lio ah Donald Trump a bawmtu, US General Michael Flynn cu Russia palai a chonh ruangah Obama minung pawl nih FBI hmang in a sual an kawl i, taza an rak cuaimi a si. President Donald Trump nih Vice President tiang in a rak duhmi, afit ngaimgai mi a si. Asinain Mike Pence tu a thim than i, Michael Flynn cu national security advisor rian tu a pek. Obama minung FBI director James Comey le FBI minung pawl nih taza an cuai i, a sualnak an kawl lengmang nain biaceihtu nih biachahnak taktak an tuah khawh lo caah a ni a thawn lengmang. US Attorney General William Barr nih Michael Flynn tazacuainak cu tha tein a zohfel than hnu ah a sualnak a um lo caah tazacuai lo dingah nawl a chuah. AG Barr nih nawl a chuahi cu an lung a tlin lo caah Washingon D.C i, US Circuit Court of Appeal ah an kai than. Tuchun ah biaceihbawi minung pathum nih Michale Flynn cu a sualnak a um lo tiah bia an chah. Mah nih hin Obama a zirtiannak fiang ngai in a lannghter tiah ka ruah.\nPresident Donald Trump nih tuchun ah Twitter ah a tialmi cu, ” FBI Director hlun, Jame Comey le mi hrokhrawl FBI police pawl nih Michael Flynn nan tuahtonak vialte cungah nawlnak nan tuah ding a si” tiah a tial.


Rev. David Lah A Konglam An Ceihpiak Kho Lo Thonginn Ah An Kuat Ṭhan Ai – Chin World News Evening\nRev. David Lah A Konglam An Ceihpiak Kho Lo Thonginn Ah An Kuat Ṭhan Ai\nJune 3, 2020 Salai Van Myanmar News\nRev. David Lah cu tuzing ah a voihnihnak biaceih zungah a konglam ceih dingin chuahpi a si. Asinain biaceih zung lei nih a konglam an ceihpiak khawh rih lo ruangah Insein thonginn ah kirpi ṭhan a si tiah theih a si.\nRev. David Lah le U Wai Htun cu Covid-19 phung an buar tiah nawlngeitu sinah report an tuah hna caah May 20 ah an rak tlaih hna i biaceih zungah chuahpi an si. An konglam cu June ni 3 tuni ah ceih ṭhan dingin an ti nain an konglam an ceihpiak khawh rih lo hna caah Insein thonginn ah an kuat ṭhan i an konglam cu June ni 8 ah ceihpiak ṭhan dingin thawn a si.\nRev. David lah zong palik pawl nih an kilvenning le an conghning a ṭha ngaingai. A pawngkam ah meithal putin an dir hnawh. A ralami June 8 ah tlamtling tein an konglam zong an ceih khawh hna i thawngpang ṭha te kan theih khawhnak hnga thlacamnak in bawm cio rih hna usih! Nawlngeitu an rak chim cang bangin Rev. David Lah te hi kum 3 chung thongthlak, tangka in liamter khawh silole kawlram chung luh dingin an kap khawh hna. Asinain zei bantuk dantatnak dah an pek lai te lai ti cu theih a si rih loh.\nNote: Vapualauaw nih falam holh a ṭialmi Laiholh in kan lehcinmi a si.\nZasang Cinzah: ISIS Le Ralhrang Kong Ka Ruah Ah Trump Ka Duh US Visa Le Chungkhar Sponsor Kong Ka Ruah Ah Joe Bidden A Ṭha Fawn Lai


Thantlang NLD sin ah company 6 hna nih ‘tender’an duh ruangah NLD sin ah phaisa an pek i Thantlang peng ah NLD nih Vote a cawk in an cawk ruangah NLD nih teinak an hmuh – Hakha Cherry\nThantlang NLD sin ah company 6 hna nih ‘tender’an duh ruangah NLD sin ah phaisa an pek i Thantlang peng ah NLD nih Vote a cawk in an cawk ruangah NLD nih teinak an hmuh\nKhah! fiang deuh in mu.Nai November i thimnak ah NLD nih thantlang pengah tainak an hmuhnak hnga Thantlang NLD nih company 6 sin ah phaisa bawmhnak an hal i ‘tender’ kan in pek lai tiah company 6 sin ah Thantlang NLD nih phaisa an hal hna, cucu Company 6 nih NLD sin ah vote cawknak ding phaisa an pek. hihi myanmar election phunghram buar a si, “NLD nih teinak an hmuhning hi ka lung a hring rak zoh te hmanh uh” tiah kan ti cang hna khah! keimah Ralpel pa nih UEC sin ah report ka tuahmi a siloh mu.\nCunglei nih investigation an tuah i Thantlang NLD sin ah company 6 hna nih ‘tender’an duh ruangah NLD sin ah phaisa an pek i Thantlang peng ah NLD nih Vote a cawk in an cawk ruangah NLD nih teinak an hmuh ti kha fiang te in a pheh zong an i pheh ngam loh an theih ruang ah Thantlang NLD lutlai auhkatthah C. Za Cung cu mawh phurhter a si. C. Za Cung nih UEC phung a buar kha cunglei nih an theih tik ah C. Za Cung aa phuhrung i NLD hruaitu a sinak in a rian aa phuak. C. Za Cung hi a rian i phuak hlah sehlaw thawng a tla kho. i phuak hmanh sehlaw upadi ning in hremnak in a luat hlei lailo dah!\nElection hlan i CNLD huham kha kan theih cio hna.cucu NLD party firkhu nih an theih ruang ah an cozah lio va si kaw! company sin ah tender in an thlem hna i vote cawknak phaisa an rak hal hna i vote a cawk in an rak cawk.\nrak zoh hmanh uha fawite lailo.keicu ka chim cang khah! tehte ngeilo in bia ka chim ballo.cun politics hi kan media a thianghlim mi he cawh ka duh lo, ‘non bias’ media kan si ruang ah ka personal politics a si.fiang deuh i theih a duhmi le website Media ah thlah a duhmi nih vun ka hal te uh.Laitlang NLD hi US Democrat party bantuk an si.\nA tu chanthar ah NLD nih Eden dum Rul politics an thlah kho lomi hi kan laitlang ram dawh caah a poi ngai2 mi a si.\nka chimcia bang in ram le miphun dawtu ka si bangin a tu election ah a tlingmi NLD hnu dawi hi ka rian ah kaa chiah. Cozah thalo thil tuahto mi phozar le mipi theihter hi ka ttihlo, cun,tehte ngeilo in caa ka tial bal fawnlo.Credit-Doris RualThanga Thangtea TL\nClub pakhat caah goal tambik a rak khumhkho tu record a siam mi pele cu messi nih tuzan ah a hun phanh cang.


David Ngaisak: Ruat Cio Usih Chin Miphun Nih NLD Party Maw CNLD Party Maw Tiin I El Caan Asi Lo I Do Caan Asi Lo — Salai Ephraim Thawngpang\nDavid Ngaisak: Ruat Cio Usih Chin Miphun Nih NLD Party Maw CNLD Party Maw Tiin I El Caan Asi Lo I Do Caan Asi Lo\nChin miphun nih NLD maw, CNLD maw tiin I el can asi lo.I do can asi lo.Kawlram ah NLD nih tei seh, Chin State ah CNLD nih tei hna seh tiin I zuam ding can asi deuh.Federel ram silo mi Democracy ram ah Party pakhat nih Union level ah atha athawng tuk sual ah cun miphun hme deuh caah tih a nung tuk. Miphun hme pawl cu zei ah akan rel lo. Kanbia cu hmual angei lo.\nDavid Ngaisak dawh taktak in Hakha ah\nCu caah Tlangpar mi hna nih Mah miphun cio party kha vote pek in, Union level ah thazang kan ngei kho veah cun Union Acozah ah NLD le Tlangpar mi pawl cuKan I hrawm khawh Lai. Thazang kan ngei veah cun, NLD kuttang si loin cabuai pakhat ah thu tiin Ram kan uk khawh velai.CNLD nih NLD kan hua lo. USDP kan hua lo.Adang kawl party zong Kan hua lo . Asi nain Federel ram ser ding aduh lo mi party cu zeitik hmanh ah kan ni kawmh lai lo .CNLD ih Constitution chung ah Panglong Sachok nih atimh mi Federal ram ser ding ah atimh mi party le a zuam mi party he rian kan tuan ti lai tiin Kan soi cia mi a um.\nCNLD nih kawl miphun Kan hua lo. Rakhine kan hua lo. Asi nain kan Chin miphun kan sining, kan phun, kan daan, kan Chin values pawl akan hrawh tu miphun le party cu kan do hna lai. Keimah lawng te kasi zongah kathi hlan tiang ka do ko lai. Minung pakhat nih kanti kho lai lo caah Chin miphun lungrual in dir a hau cang.Ka u le nau hna, Kan Chin miphun nih kan rak ngei bal mi, Mah leh mah uknak, zalen nak a kan chuh dih lengah kan culture le Customary law, kan pupa vulei le lo hna zong hi hrawh dih ding upadi antuah hluahmah caah lak than ding le miphun khamh dingah kan zuam hnga ding cu asi. 1948 Kim hnu, Kan Chinram Chung ah mah le mah uknak nawl hmanh Chin miphun nih Kan rak ngei bal rih lo.Chin miphun nih athim mipa nih Vuanci Tuan ve seh, Vuanci chok Tuan ve seh tihi kan duh bik mi asi.\nMiphun dang nih Chinram uktu cu thim hlah seh . Mah cu CNLD ca lawngah asi lo. Chin miphun zapi caah le kan tefa caah asi.Tlangpar miphun party pawl nih mah le khua cio, ram cio ah tei hna seh. Chin party nih Chin ram chungah tei dih hna seh. Kawlram ah NLD tei hna seh. Tlangpar party pawl le NLD kawmh in kawlram pumpi cu uk ti hna usih. Federel ram ser ding I zuam hna usih titu kha kan ruah ding can asi.\nTagged David Ngaisak: Ruat Cio Usih Chin Miphun Nih NLD Party Maw CNLD Party Maw Tiin I El Caan Asi Lo I Do Caan Asi Lo\nA hman taktak:US ah Chinram ummi chungkhat kan ruah tuk hna ruangah mah innchungkhar kan tlau dih cang hi →\n← NLD Party Caah Tihnung Bik Le An Caah Opposition Party Hna Hi Mi Zei Party Dah An Si?


Thlangsamhnah Hi Tu Covid Rai Kham Le Damter Tu Siittha Si + Video -\nHawile hna,tuhi Thailand lei nihcun Thlangsamhnah hi tu Covid rai kham le damter tu siittha si tiah biatak in an zalh cuahmah ko. Rakhine pa le bang nihcun nandam lo cun ka hnawngtan ka ngamh ati e tiah an langhter. Aser ning, tlangsamhnah hnah 30 kha tio hraithum he na chuan lai i hriakhat a taan tiang an chuan lai.\nA haang na zet hnuah daihter law mah haang cu zing,chun le zanlei ah na din lai,na ekkhal don ah cite tlawmte taktak phulh/paih angah. Ngakchia sile darkeu fate khat in nikhatah voithum a din ve lai. A tangah video um.Ka ttialni a tlamtling dih lai lo,a tawinak in caankar lak hun tenhmi si caah video link ka chiahnak si. videos/. Crd- William HC,\nThawng dang: Myanmar – Bangladesh chawlehnak Lam Khar A Si Covid zawtnak zual lei a phanh chin lengmang caah Kawlram le Bangladesh ram pahnih chawlehnak (border trade) cu dinhter chung a si hnuah ni khiahmi um lo in khar a si. Bangladesh lei ah thilri (commodities) phorh nak Sittwe Shwe Min Gan chawlehnak.\nSakhan le Mongtaw Ka Ngin Chong chawlehnak sakhan hna cu July 15 in 31 tiang kharchung dingin timh a si nain atu cu khar lawlaw a hau cang tiah Rakhine ralhrangbu council chungtel U Than Htun nih a chim. Ramhnih chawlehnak lam hi covid voi 1 nak le voi 2 nak a phanh lio 2020 kum cheuh hrawngin khar a si i, ralhrangbu nih uknak a lakh nu April 13 ah hon than a si i,\nApril le May thla 2 chungah US dollar 4383057.79 man tiang chawlehnak a kal hmanh tiah Rakhine ralhrangbu council nih a chim. Mah chawlehnak lam in a lut mi hi T-Shirt, Plastic Water Tank, Metal Water Pot, PVC Tank, Iron Road, Wheat hna a si i, Kawlram leiin a chuak mi hi thingthei, Nga, Pe, Ongti, Coffee mix, Hri le ei mi thil pawl an si.\nKawlram in kuat mi hi US dollar 4344124. 19 man le a lut mi hi US dollar 38933.60 man a si tiah theih a si. Chawlehnak lam an khar mi kong he pehtlaih in sipuazi riantuan U Khin Maung Kyi nih ‘covid lio a si caah chawlehnak hmun le hmun dangdang riantuan hna zong an har cio mi a si.Mah hi cozah, chawlehnak rianngeitu hna zong nih timhtuahnak tha in tuah a herh.\nCovid a karh deuh ahcun kan har chinchin te lai.Mah caah cozah nih aw-ka lawng si loin a taktak in a kan ruah piak a hau tiah a chim. Rakhine ram ah covid zawtnak hi Bangladesh leiin a rak kir mi lawngpu hna sinin hmuh a si hnuah a chawn mi a si i, July 29 tiangah mi 160 leng an thi cang i zohkhenhlio mi 800 leng an um tiah theih a si.\nAtu hi Rakhine ramkulh chungah hmundang bantukin Bank in phaisa chuah a har ruang le rian tampi dinter a si i, cozah zung hna an khar caah rian ngeilo mi an tam. Sii, ei din le thilman zong a kai tikah mipi harsatnak zong nikhat hnu nikhat a zual lei a panh thluahmah tiah theih a si.crd- the chin post.\nZualko,,Ralkap Nih Mipi 11 An Thah + Video


Tangram : Das Alte Chinesische Formanspiel/Het Oude Chinese Vormenspel. PDF By author Elffers, Joost. last download was at 2016-03-19 16:14:11. This book is good alternative for Tangram : Das alte chines. Formenspiel., DuMont's Kopf-Zerbrecher, Het oude Chinese vormenspels. Download now for free or you can read online Tangram : Das Alte Chinesische Formanspiel/Het Oude Chinese Vormenspel. book.\nTangram : Das alte chinesische Formenspiel PDF By author Joost Elffers last download was at 2017-06-27 31:53:25. This book is good alternative for Tangram : Das alte chines. Formenspiel., DuMont's Kopf-Zerbrecher, Het oude Chinese vormenspels. Download now for free or you can read online Tangram : Das alte chinesische Formenspiel book.\nTangram : Das alte chinesische Formenspiel - Het oude Chinese vormenspel Eine Schuyt und Elffers Produktion. PDF By author Elffers, Joost: last download was at 2017-04-16 36:02:50. This book is good alternative for Tangram : Das alte chines. Formenspiel., DuMont's Kopf-Zerbrecher, Het oude Chinese vormenspels. Download now for free or you can read online Tangram : Das alte chinesische Formenspiel - Het oude Chinese vormenspel Eine Schuyt und Elffers Produktion. book.\nTangram : Das alte chinesische Formenspiel Elffers, Joost PDF By author last download was at 2017-06-23 02:41:24. This book is good alternative for Tangram : Das alte chines. Formenspiel., DuMont's Kopf-Zerbrecher, Het oude Chinese vormenspels. Download now for free or you can read online Tangram : Das alte chinesische Formenspiel Elffers, Joost book.\nTangram : Das alte chinesische Formenspiel, PDF By author Elffers, Joost: last download was at 2016-04-19 02:06:04. This book is good alternative for Tangram : Das alte chines. Formenspiel., DuMont's Kopf-Zerbrecher, Het oude Chinese vormenspels. Download now for free or you can read online Tangram : Das alte chinesische Formenspiel, book.\nTangram : Das alte chinesische Formenspiel., DuMont s Kopf-Zerbrecher PDF By author Elffers, Joost [Mitarb.]: last download was at 2017-04-08 30:52:30. This book is good alternative for Tangram : Das alte chines. Formenspiel., DuMont's Kopf-Zerbrecher, Het oude Chinese vormenspels. Download now for free or you can read online Tangram : Das alte chinesische Formenspiel., DuMont s Kopf-Zerbrecher book.\nTangram : das alte chinesische Formenspiel., [Frans Hendriks (Zeichn. u. allg. Assistenz)], DuMont-Kunst-Taschenbücher , 39 PDF By author Elffers, Joost: last download was at 2017-03-14 35:00:20. This book is good alternative for Tangram : Das alte chines. Formenspiel., DuMont's Kopf-Zerbrecher, Het oude Chinese vormenspels. Download now for free or you can read online Tangram : das alte chinesische Formenspiel., [Frans Hendriks (Zeichn. u. allg. Assistenz)], DuMont-Kunst-Taschenbücher , 39 book.\nTangram : Die Vielfalt der Formen - 150 knifflige Legerätsel von leicht bis schwer., PDF By author Franz, Andreas [Red.]: last download was at 2016-08-28 32:13:58. This book is good alternative for Tangram : Das alte chines. Formenspiel., DuMont's Kopf-Zerbrecher, Het oude Chinese vormenspels. Download now for free or you can read online Tangram : Die Vielfalt der Formen - 150 knifflige Legerätsel von leicht bis schwer., book.\nTangram : The Ancient Chinese Puzzle PDF By author Joost & Michael Schuyt Elffers last download was at 2016-03-25 07:15:29. This book is good alternative for Tangram : Das alte chines. Formenspiel., DuMont's Kopf-Zerbrecher, Het oude Chinese vormenspels. Download now for free or you can read online Tangram : The Ancient Chinese Puzzle book.\nTangram :, 330 Legespiele. [Aus d. Amerikan. von Christiane Hülnhagen] PDF By author Read, Ronald C.: last download was at 2017-05-24 07:47:54. This book is good alternative for Tangram : Das alte chines. Formenspiel., DuMont's Kopf-Zerbrecher, Het oude Chinese vormenspels. Download now for free or you can read online Tangram :, 330 Legespiele. [Aus d. Amerikan. von Christiane Hülnhagen] book.\nCopyright © 2017. by malediction.us | SKU:NX48640008


KAWLRALKAP NIH RAMDANG MINUNG AN PHOMH CANG – The Chinlung Post\nKAWLRALKAP NIH RAMDANG MINUNG AN PHOMH CANG\nMarch 12, 2021 admin Kawlram 0\nKawlralkap le Palek nih Poland rammi zong an tthuat cang. Kawlralkap le Palek ziazia cu fihnung taktak asi cang. An tuahsernak a zualhma chin lengmang cang. Thawnglatu cung tiangah lungdiriam taktak in thil an tuah ko cang. Meithal in tthenkhat an kah hna, tthenkhat an tleih hna lawng siloin faktuk in an velh rih cang hna. Hi konghe pehtlaiin thanhnak an tuah cang.\nTaungkyi khuapi ah ramdang thawnglatu pakhat cu kawlralkap nih diriam taktak in an velh hnu ah an tleih. Tutan ah ramdang thawnglatu kawlralkap nih an velh hnu ah an tleihmi hi Poland rammi Robert Biciaga a si. Amah hi mipi le kawlralkap cawlcangh lio hman a thlami asi. Mipi pawl cungah kawlralkap nih cawlcanghnak an tuahnak pawl cu hman a thlak hna, culio ah an velh i an tleih hnu ah case an tuahpiak rih.\nHi konghe pehtlaiin Kawlralkap hna nih a liamcia deuhte ah khan Japan thawnglatu minung pakhat zong an rak tleih cang. Asinain ngeihthiam halnak a tuah hnu ah an thlah tthan tiah theih asi. Tutan ah kawlralkap nih an tleihmi ramdang thawnglatu Robert Biciaga hi an thlah le thlah lo theih asi rih lo. Hi tleihnak kongah Poland lei nih an chimmi a um rih lo tiah News Journal nih alanghter.\nHringtu apa a celh bak lo:Minung fa celh ding asi hrimhrim lo. Ka fapa ruak rak ka pe ulaw vuinak caan rak ka tuahter hram uh tiah mithli tla in nawlnak a tuah hna. Kawlralkap ralhrang hna nih lamzawhnak a tuahtu hna cu meithal in an kah thluahmah hna. Cu chungah nizan ah lamzawhnak tuahnak ah lutlai pakhat a simi Mg Lin Htet cu nizan ah khan Mandalay ah an kah thah i, a ruak zong ralkap lila nih an lak.\nHi konghe pehtlaiin chungkhar lei nih an chimmi cu Mg Lin Htet ruak hi Mandalay ralkap sakhan kip ah siseh, culawng siloin sizung kip ah dottletnak an tuah hna. Asinain zeihmanh kan thei lo ee, kan sin ah a um lo tiah chungkhar hna cu lehnak an tuah hna. Nizan ah an thahmi a si ko nain tuchun tiangah a ruak umnak or a sining zeihmanh theih asi rih lo.\nHi kongah Mg Lin Htet hringtu apa Pu Zaw Lin nih a chimmi cu ka fapa ruangah ka ngeihchia lo. zungzal in ka fapa thihnak kong hi cu ka tuak peng ko. Sihmanhsehlaw halnak tuah ka duhmi pakhat te lawng ka ngei. Cucu ka fapa ruak hi rak pe ulaw amuisam hmuh hnu ah vuinak nawl hi rak ka pe hram uh tiah hringtu apa nih lungfak ngeihchia in a chim.\nKa fapa cu lamzawhnak ah i teltuk hlah tiah ka chimh lengmang ko. Asinain amah nih a timi cu kei cu hnawm chartu men ah kai tel tiah a chim. Sihmanhsehlaw a thihnak kong kan vun theih tik ahcun lamzawhnak ah hruaitu lutlai a rak si diam. A nu le a pa hnangamnak dingah a rak chimmi arak si diam. Ralkap lei nih cun atluk caah a nunnak aliam tiah thanhnak an tuah. Cu thil cu a si kho lo hrimhrim, an kah hnu ah an velh i a nunnak aliamnak hi asi tiah a chimchih.\nTutan ah a nunnak aliammi Mg Lin Htet hi tuni March Ni 12 zanlei suimilam panga tiangah a ruak hi chungkhar hna sin ah a phan rih lo tiah thawngzamhnak nih alanghter. Culawng siloin Mg Lin Htet ruak kong he pehtlaiin Kawlralkap le palek hna zong biahalnak an tuah hna tikah kan thei lo tiah lehnak an tuah hna tiah an langhter chih.\nMyanmar Idol Winner Esther Dawt Chin Sung Nih Hakha Ah Bawmhnak Apek.\nTHINPHANG SI CANG, KAWLRAM UM, A MIPI VIALTE A AUH DIH CANG HNA


Reuters Thawnglatu Pahnih Thong Kum 14 Tiang Thlak Khawhmi Pohmah In Sualphawt An Si – THE CHINLAND POST\nReuters Thawnglatu Pahnih Thong Kum 14 Tiang Thlak Khawhmi Pohmah In Sualphawt An Si\nMYANMAR TRIALS REUTERS JOURNALISTS\nCity Hunter| 2018 July 9| Rakhine ramkulh, Maungtaw pengkomh i mi thahnak kong a thanhtu Reuters thawnglatu Ko Wah Lung le Ko Kyaw Soe Oo cu a sangbik thongdan kum 14 tiang thlak khawhmi Myanmar ram cozah thlithup upadi pohmah in sualphawt an si.\nReuters thawnglatu pahnih cu July 9, Yangon chaklei pengkomh baiceih zung ah voi 29nak zung chuahpi an si i pengkomh biaceih bawizik nih Myanmar ram cozah thlithup upadi pohmah 3(1) (c) in thawnglatu pahnih cu tazacuai ding in biakhiahnak a tuah hi a si.\nMyanmar hrambunh Reuters media zung in thawnglatu Ko Wah Lung le Ko Kyaw Soe Oo cu a luancia 2017 August thla chung i Rakhine ramkulh, Maungtaw pengkomh Endin khua ah humhimnak lei tuanvo latu ralkap hna nih pa 10 cu upadi lonh in an thah hna timi thawngpang an hlat lio 2017 December 12 zan ah an tlaih hna.\nAn tlaih hna hnu ah thawnglatu pahnih cu Mingalardon peng, Htauhgyan palek sakhan ah Myanmar ram cozah thlithup upadi pohmah 3(1) (c) in case (ahmuh) hunpiak an si i Yangon thlanglei pengkomh biaceih zung ah ya-za-tat-gyi ahmuh 4/2018 in ahmuh chekhlatnak an si.\nPengkomh biaceih zung nih palek tel in minung 22 tiang chekhlatnak an tuah hna hnu ah Reuters thlawnglatu pahnih cu atu bantuk in thlithup upadi pohmah in sualphawtnak biakhiahnak a tuah hi a si.\nMyanmar rampi cozah thlithup upadi pohmah 3(1) (c) cu sualnak hmuh ahcun a sangbik thong kum 14 tiang thlak khawhmi pohmah a si.\nHi ahmuh kong he pehtlai in rampi ruahnak petu Daw Aung San Suu Kyi zong nhi Japan ram, Togyo hrambunh NHK media le interview pakhat ah Reuters thawnglatu pahnih cu Rakhine ramkulh kongkau an hlathlai caah tlaihmi an si lo. Rampi biathli thup an buar caah tlaihmi an si tiah a lehnak hna cu NHK media nih a luancia June 8 ahkhan an thanh.\nHi a hmuh he pehtlai in chekhlatnak tuahmi minung 22 lakah Doh-yehmu hlun Mo Yan Naing nih Reuters thawnglatu pahnih hi thong rap chiah in an tlaihmi hna a si. Hiti tlaihnak caah Ye-hmu-choh Tin Ko Ko tawlrelnak in tuahmi a si kong a luancia April 20 ahkhan tette biahalmi ah a chim.\nPrevious Rohingya Pawl UN Nih Hmatpungtin A TuahPiak Hna Lai\nNext Mawre Ah Zan Chuah Lo Dingin Nawl An Chuah


Biden Lei Ttang Pawl An Mualpho Cikcek Cang Hih: Video – Chin World News Evening\nBiden Lei Ttang Pawl An Mualpho Cikcek Cang Hih: Video\nKhah! tutan US thimnak cu hngakchia upa in cuanh cio a si. Tu an vote hman lo ning in cun Biden nih a tei rihko. Pu Trump vote an thlaumi le an thuhmi a tam kho tuk. Ahmanning tein rak rel peng hna sehlaw Trump cu 270 a phan diam cang lai. A hman loning in a kal rih caah Biden hi hi zat hi a phanmi a si.\nNatein thil dik cu a langh te ko lai caah Trump caah ruahchannak a um. Thil dik a lang paoh ahcun Trump cu tei khawh a si lai lo. Trump cu a dikmi ah a dirmi a si caah a hnu bik vote cu a dik ning in langhter a si te lai i Trump nih teinak a hmuh ṭhan lai. Trum ṭanhtu pawl nan lung dongh hlah u. Amah a si ṭhan ko lai. Nan thanuam ko u. Ahman lomi cu a hman mi nih tei phung a si.\nBiden nih atlinh sual ahcun Profet Mi Mi chim bantuk in US hi a sual tuk cnag i, sualnak in a kaht i, an i uah tuk cnag i a cawisangtu Pathian kha an philh caah Pathia nih zeihmanh ati kho lomi a hung dirter lai i ramkip nih an nehsawh cang, US thawnnak a dongh taktak cang lai, Cu tik ah ti awk an hngal lai lo i Pathian an au than te tik ah Ai thlen than lai ti a si ko cang.\nKha bantuk a si ah cun phun dnag. Biden hi a tlin a si ahcun US caah ngaihchia le thinphang a si cang. Pathian nih US tangah fak tuk in athlak te lai tinak a si. Cun a changtu ahcun dikloning inresult hmu in ṭuanmi a si lai caah US cu ngaihchia taktak a si lai. Hmailei a kalnak lam caah thinphang a si ko cang. Cucaah thaizing thil dik a lang te ko lai. Atu cu adonghnak taktak a si rih lo.\nTu hi a bua ngai cang i a ruang cu thil dik lo a um caah biaceih zung phan dawh in an um cnag. An phan ahcun biceihtu ah khin ann theih cio ko kha. Minung 9 chungah minung 6 cu hote dah an si i 3 te lawng ho te dah an si timi nan fiang ko lai. Cucaah Trum caah le a dikmi thil ah Trump nih teinak a co than ko lai. Resulh thawng thanh a hnu bik official te in rak ngai te hmanh u. A tanglei bik ah video um lai.\nRelchih: US President a term hnihnak apek kho lomi pawl kan vun langhter lai. Tutan US president thimnak cu vote an relthlu rih lo caah ahodah a tling lai? Donald Trump maw asiloah Joe Biden dah timi theih khawh asi rih lo. Tutiang vote an relning ahcun Donald Trump dirhmun attha lo ngaingai. Cucaah tutiang sining cun Joe Biden hi atling ko lai tiah minung tampi an zumh.\nTutan thimnak ah Donald Trump a sungh asi ahcun aliamcia kum zakhat US tuanbia ah a term hnihnak president atlinglo mi chungah a panganak asi lai tinak asi. Aliamcia kum 1992 thimnak ah khan President asimi George HW Bush cu avoihnihnak ai zuam ah teinak a rak hmu lo. Kha lio ah khan George HW Bush cu Bill Clinton nih a rak tei.\nCuhnu ah President caah thimmi Bill Clinton le George W Bush (Junior) cun Barack Obama hna cu termhnih chung an ttuan kho dih. Acung vun langhter mi hlanpi aliamcia kum zakhat chungah khan President attuan liomi a voihnihnak zuamnak ah atling tthan tilomi hi minung pali an um cang. Cu hna cu George HW Bush le Jimmy Carter le Gerald Ford cun Herbert Hoover hna an si.\nHerbert Hoover hi Republican a si i, aliamcia kum 1932, re-election ah Democratic Franklin D Roosevelt nih a rak tei. Herbert Hoover ateitu Franklin D Roosevelt cu a term hnihnak thimnak ah teinak a hmu tthan. Gerald Ford hi aliamcia kum 1976 thimnak ah a term hnihnak ah a sung tthan. Amah zong hi Republican a si. Amah hi Jimmy Carter nih arak tei. Jimmy Carter zong aterm hnihnak arak sung ve tthan i, Ronald Reagan nih nawlngeihnak arak lak.\nKum 1974 ah Watergate scandal ruangah President Richard Nixon cu arian in arak i zukphiat i, Vice president asimi Gerald Ford cu president caah rak thim asi. Amah hi Electoral College in thim lomi ahcun President attuanmi hi amah lawng asi. Jimmy Carter hi aliamcia kum 1980 ah Ronald Reagan arak tei lo atla vemi asi. Hi lio caan ah Reagan nih popular vote ah 50.7% in teinak a rak hmuh. Donald Trump a rak i langh hlan ah khan Reagan hi US PRESIDENT vialte\nlak ah kum upa bik asi.\nGeorge HW Bush hi republican chungah caan zeimawzat chung lutlai asi hnu ah kum 1992 presidential election ah a voihnihnak zuamcawhnak ah arak sung ve tthan. Thimnak ah hin BUSH cu teinak hmu dingah rak ruah asi i, rating zong 89% arak si. Asinain a tling lo. Clinton nih khan Popular vote ah 43% a hmuh i, Electoral college vote 370 arak si.\nBush nih hin popular vote 37.3% le electoral college vote 168 lawng arak hmuh. Tutan thimnak ah US President attuan cuahmah mi Donald Trump hi a term hnihnak tutan ah teinak a hmuh lo asi ahcun kum 28 hnu ah president aterm hnihnak apeh kho lomi ah tuanbia thar attialtu asi lai. Tutan thimnak ah hin Joe Biden nih Donald Trump hi atei taktak hnga maw zeitindah nan ruah cio ning asi. Thawngpang ngai cio ko hna usih. hi ka ah mee an hlonhnak video zoh khawh si.\nThimnak Ah Trump A Sungh Ahcun A Chuak Dingmi Thil\nTrump Caah zeitluk in dah ruahchannak a um? Amah nih teh zeitinah a chim rak zoh!


A Unu Pasal Ding Sin ah Voikhat Tein Ka Unu He Nan i Umh Hlan Ah Rak Ka It Pi Ta Ve Ko Tiah A Sawm – Onlinenungak\nA Unu Pasal Ding Sin ah Voikhat Tein Ka Unu He Nan i Umh Hlan Ah Rak Ka It Pi Ta Ve Ko Tiah A Sawm\nMah thawngpang hi kan hnu deuh teah khan a lar ngaingai mi a si asi, kan van Update tthan. Thitumhnak puai kan tuah hlanzarhkhat ai duh ah ka nungak nu nih an inn ah a ka auh i ka va leng i an inn ah cun midang hohmanh ka hmu hna lo a naunu pakaht lawng ka hmuh .A naunu cu zeitluk in dah duh a nun i misawi lem a thiam tiah cun a chim hmanh ka thiam lei lo.\nAn inn ka va kal lio ah cun a naunu nih cun skirt tawite ai hruk i a chunglei bra zong aa hruk lo , ai thawh i ka unu cu biaherh a ngei i leng ah chikhat te a chuak ta tiah a rak ka ti .A unu cu tlai deuh lawng a rak lawi telai tiah a rak cah ta . Cu ti cun a nau nu he cun an itchung ah cun kan mah pahnih lawng kan thu i bia kan i ruah.\nKan thut ti lio ah cun ka pawng te ah a van ka neih i ka unu he nan i umh tktak hlan ah hin keimah he chikhat te voikhat tal caan hmang ti ta u sih law ka duh tiah a ka ti .Ka lau tuk i zei bia chim awk zong ka thei lo . Culio ah cun kei cu ka itnak ah ka rak kal chung lai i keimah he voikhat tal can hman ti ta na duh ah cun ka room chung ah rak lut te ko mu tiah a ka ti than.\nA ran nak in ka chuak colh i ka motor ka panh lai ka ti ah cun an innpi kutka kai nam sual i kutka cu ai awng ciammam i ka darling a nule pa le a chungkhar dang vialte cu khat lak in an rak thu ko i an ni i an kut an bengh thluahmah ka darling zong cu ai lawm tuk i a pa hna cu ai lomh tuk nak ah a mitthli a tla . A pa nih a ti mi cu ” Ka tupa ka fanu caah mifel a si maw ti theih kan duh caah tu bantuk in test nak kan tuah nak a si i caminpuai na awng bak ko ” kai lawm tuk a ti i atap thluahmah tiah a chim.


Economy Kongah CNLD Policy Cu Very Smart. Chinram NLD policy cu Very Stupid ! – Kawltu Team\nEconomy Kongah CNLD Policy Cu Very Smart. Chinram NLD policy cu Very Stupid !\nBorder trade kongah Manipur lei le Mizoram kaphnih ruah chih in Kalay Kyo ah Trade Center kan chiah lai a ti a herh mi a si.Kalay Kyo i border trade center chiah hi step pakhat nak ah ka ruah.Atu lio ah Mizoram le Assam cu ramri kongah buainak an tong.Hi buainak ah Mizoram caah a har bik mi cu an pawcawnak caah eidin thilri vialte cu Assam lei in luhpi a si tikah awlok chawngin an um.Hi bantuk lio caan ah Mizoram nih an unau a si mi Chinram lei in innka i awng seh law chawlehnak tuah ti an duhnak mipi hmurka tampi a lang. Mizoram mipi lawng hlah!India cozah hrim nih Mizo le Chin cu unau nan si.Nan nunphung le nan biaknak ai khat i border trade nan tuah ahcun kaphnih miaknak a um lai tiah Chin MP Pi Za Tlem sinah thazang an peknak kong an rak chim bal cang.Hi ruangah border lam budget te hna an rak hal i tutiang NLD cozah nih kattaya lam zong an phah kho lo. Border trade kongah CNLD an ngeihmi policy hi Chin mipi nih rian rangin a theipar hmuh khawh mi policy a si i hmailei caansau a nguhmi policy zong a si.\nStep (2) ahcun China nih India thil a duh.India zong nih China thil a duh ve. Hmailei pi tiang kan cuanh a si ahcun Rakhain ram hna a daih ahcun tilam in lam a awng te lai.Border trade ramri zong a kau deuh lai.Cutik ahcun a dang trade center cu Mandalay tiangah dirh chap in China le India karlakah kan nih hi Third Party bantukin chawlehnak kan tuah khawh mi a si.\nHi border trade kan hlawh tlin lawngah satil (livestock) zuatnak lei, Lothlawh cintlaknak( agriculture) lei ah zuarnak (market) kan ngei lai i kan hlawhtlin ding a si.USMCA chawlehnak hnatlaknak an tuahmi khi lothlo mi satil zuami caah dakaw hlawhtlinnak tamtuk a pek hna.\nCucaah Chin ram economy caah CNLD policy cu very smart a si i ka hal lai i cu cu kha kha kan tuah piak lai timi Chin ram NLD policy cu stupid policy a si.Stupid policy cu stupid lawng nih an i fiang.Smart mi caah cun lung fian a har tuk.Smart mi policy hi i thim in CNLD kan vote hna lai. Keimah ruahnak ka tialmi a si i ruahnak ti ahcun ruah awk um dingin ka tial.\nCredit : Salai Tin Maung Win\n← Pu.TBC Nih A Fapa Min Ah “Justa” Tiah Zeiruang Ah Dah An Phuah Timi Biathli Cu Fiang Ngai In A Phuan Cang.\nEsther, Benjamin Sum, David Lai Le A Hawile Nih Virus Hla An Sakmi Cu A Chuak Cang (Official Music Video) →


Paletwa Buainak A Zual. Lung Karlak Arti Pum Chiahmi Dirhmun An Phan – Chin World News Evening\nPaletwa Buainak A Zual. Lung Karlak Arti Pum Chiahmi Dirhmun An Phan\nApril 11, 2020 April 11, 2020 Salai Van Thawngpang\nPALETWA LEI BUAINAK A ZUAL: Kawl ralkap pawl le Arakan Army (AA) pawl i do le kahnak ruang ah Chinram thlang lei Paletwa le Yakhaine ram chung i a ummi kan unau hna vansang au in khua an sak lio a si. April 7 ah Kawl ralkap nih vanlawng in Nan Chawng Wah khua ah bom in an kah hoi hna i minung 7 nunnak a liam i minung 9 zual hma ngai in hliam hma an ing tiah thawng theih a si. AA kut naak in Kawl ralkap kut in minung tam deuh an thi cang ti khawh a si.\nThlanglei Chinram le Yakhaine ram chung ummi kan unau hna hi lung kar le lung kar i arti pum chiahmi bantuk dirhmun ah an um cang. AA lawng si lo in Kawl ralkap hrimhrim zong nih khua chung a si ti an hngalh ko bu le AA an um lo ti an theih bu zong ah bom in an kah chih lengmang hna tikah ral pahnih kar i thih le nunri karlak i an umnak hi si.\nEi le din ding kong cu chim lo an nunnak hrimhrim hi a him ti lo i an inn le lo chuah tak dih a hau cang. Atu hi Paletwa khua chung ah inn le lo ngei lo in minung 3200 renglo an um cang tiah theih a si. Minung 3200 hi ram chung le ram leng lei Chin miphun dihlak nih biatak tein zuan hnawh cio an herh cang. Kawl cozah le Chin cozah lawng nih an zohkhenh kho hna lai lo. Chinmi dihlak hrimhrim nih zuan hnawh le zohkhenh an hau cang.\nPaletwa i kan unau ralzam hna an herh baumi pechan ding in Hakha le Falam mino pawl zong Paletwa ah an kal lio si tiah thawng theih a si. Ramchung ummi mino nih ralṭha taktak in an zuan hnawhmi hna ko hi lung a hmui. Ramleng ummi Chinmi dihlak le bu kip zong nih mahle umnak cio ah Paletwa lei kan unau vansang i a ummi hna caah bawmhnak kawlpiak cio i zuam hna usih. Ref: The Chin Voice\nRak Tuah Colh Ve. Tutan covid19 Bawmhnak Caah Mah Form Hi Fill Up Tuah Ding A Si\nChina A Sualnak An Hmuh Tthan. Zoh Sawh Awk Ttha Ti Lo


RAM MIPI VIALTE KUT BENG HNA USIH, THAWNGPANG TTHA TAKTAK ACHUAK – The Chinlung Post\nRAM MIPI VIALTE KUT BENG HNA USIH, THAWNGPANG TTHA TAKTAK ACHUAK\nApril 1, 2021 admin Local News 0\nThawngpang ttha taktak si cang, lawmh aphu taktak ko cang hih. Ralhrang KawlRalkap pawl nih an mah nawlngeihnak a hmunh khawhnak ding caah tiah an suai mi 2008 Kawlram phunghram (Constitution) pi cu nihin thok in hrawh dih a si cang tiah CRPH nih official in thawngthanhnak an tuah taktak ko cang.\nKum 2008 Phunghrampi kan hrawh ti lawng hmanh si loin an hrawhnak a ruang zong fiang taktak in an langhter chih. Cu an langhter mi ahcun Pakhatnak. Union of Burma ah a um mi, Tlangcung miphun hna le Miphun dihlak nih kan duhbik mi Tluk ruannak, I khat dihnak, Zalonnak, Mah tein khuakhan Lairelnak vialte a um khawhnak ding caah dawn tu a simi 2008 phunghram cu hrawh a si cang.\nPahnihnak. Kum 2008 phunghram cu Ralkap nih an mah duh ning tein an suai mi, an chuah pi mi asi. Hi phunghram hi Federal Democracy a chuah khawhnak ding ah dawn tu zong a si caah kan hrawh ti asi. Pathumnak. February 1, 2021 ah Ralkap Council nih an mah suai mi 2008 phunghram pi cu an buar riangmang i rampi nawlngeihnak hramhram in lak an i timh,\nCu caah an mah lila nih an suai mi phunghram an buar ni bak khan hi phunghram cu rinh awktlak a si ti lonak zong fiang tein a lang cang i an mah lila nih an hrawh cang timi zong a langhnak asi.Tutan ah thil point (4) in an langhter i a donghnak bik Number(5) ah fiang tein an telh rih mi cu Nihin March 31, 2021 thok in 2008 phunghram pi cu a dihlak in hrawh le hlonh a si cang” tiah fiang ko in an langhter.\nNote: Mipi dihlak nih theih ding, Thaizing ah 2008 phunghram Cauk kha Mei in rak khaang dih uhlaw nan khangh lio hmanthlak le video rak tar cio cang uh.\nFALAM MINO AN CELH TI LO, AN MAWH BAK LO, LUNG A FAKTUK HRINGHRAN\nFIANG TEIN THANHNAK AN TUAH CANG, RAMTHAR A CHUAK


Mipi nih an duh bik mi thawngpang an thei cang ee!! Thawngtha tak tak-Salai Bawi Lian Mang\n2008 Constitution is gone. Federal Democracy Charter is here. Perhaps this Federal Democracy Charter is the Magna Carter Charter of Burma. 2008 phunghram Kan hlonh. Federal Democracy Biakam roca kan thanh. Mahhi Biakam Roca hi Magna Carter charter Biakam Roca bantuk in kan itlaih Lai. 1215 June 15 ah England ram ah Magna Carta Biakam Roca cu an rak thanh.\nCu Roca nih cun Siangpahrang le zapi zaran kha phunghram nih ai tluk te in a hren hna. Political tuanbia le democracy le zalonnak caah a biapi bik Roca asi. Hi Roca Biakam kan nunter ding a biapi taktak. Ralkap uknak a lo cang! Mipi nih teinak kan co cang! Credit: Salai Bawi Lian Mang\n2021 Myanmar Revolution. The Republic Union of Myanmar (UM) nih Nov. 8, 2020 ah thimnak a tuah i, National League for Democracy (NLD) nih zatuak 83% in teinak a hmuh. Nain, Kawl ralkap nih covid-19 zulhphung buarnak (thimnak campaign pehtlai in) thimfung firnak le walkie-talkie tbk ruangah thimnak result cohlang loin, Feb. 1, 2021 ah uknak vialte meithal in an lak tthan. Feb. 1, 2021 ah Aung Sang Suu Kyi (State Counsellor), Win Myint (President) le dangdang lutlai hna cu erh le hren dih an si.\nCu tikah, kum 2021 Myanmar Revolution cu vawlei pumpi hnin in a langsar i, tuni tiang buaipi peng si rih. Lamzawhnak (demonstration) Feb. 2, 2021 in lamzawh cu UM ah ai thawk colh ve. Federal phunghram le democracy duhmi vialte a thongthong in lamzawh si.\nTuni tiang ah minung 900 leng nunnak a liam cang i, minung 3000 leng hrenhkhenh an si. Ramchung he ramleng he lamzawhnak cu UM thlennak caah tuah cio a si. CDM Feb. 4, 2021 ah civil disobedience movement (CDM) cu tuah thawk colh a van si.\nCDM tuahnak nih UM cu rianttuan kho loin a van tuah. CDM ai telmi caah pumpak, phu le buu tbk tiah a phunphun in tangka chuah cio a si. CDM cu kum 2022 Nobel Peace Prize ah mintar zong si. CRPH March 2, 2021 ah Committee Representing Pyidaungsu Hluttaw (CRPH) cu NLD min in cozah zaka ah a van dir. CRPH ah Mahn Win Khaing Than (V. President) lutlai a si.\nCRPH nih Dr. Sasa cu feb. 22, 2021 ah CRPH’s Special Envoy to the United Nations caah an van thim. Kawl Ralkap nih CRPH cu a cohlang lo. CRPH nih federal phunghram, democracy, cozah le ralkap in UM sersiam a timh cuahmah.\nUM thlennak le Kawl ralkap teinak caah, lamzawh, CDM le CRPH hi tulio ah biatak in kalpi cio si. Cun, Tlangcung hriamtlai hna zong nih Kawl ralkap kah bak duh si. Cu bantukin, rammi zong nih meithal in doh le kah bak duh si cang. Tulio cu ramchung raltuknak zong a van um pah cang.\nRamri ah a zammi zong an um cang. A thong zaza in kan thi sual lai maw silole a million hna in harnak kan tong sual lai maw tihi ruah awktlak ngaingai si. April 1, 2021 in UM tulio thil pehtlai in hmailei dirhmun a fiang pup te kho men. Atu bantuk lioah, pumpak miaknak le ziknawhnak (eihmurnak) tuah lo hi biapi ngai (a bik in dirkamhnak tangka ah hrokhrol lo ding).\nTutan ah teinak kan hmuh locun, chan tampi a rau kho men. Vawlei pumpi nih a herh ti tikah, humanitarian aid le R2P min in a dirkamh te ko lai. Ram tampi nih Kawl ralkap mawhchiatnak bia le cathanh an tuahmi kan theih cang. Cun, chawlehnak zong dantatnak an tuah cang.\nNingcang in renghnak le hremnak an tuah cuahmah lio si ko. Cucaah, tlawmpal cu lungsau deuh rih kan hau kho men. Tutan hi teinak kan hmuhnak ding ah a lam kau bik tiah pumpak cun ka ruah. UM minung vialte kan ttangtti, SoMe ah kan tthawng, Gen-Z an tthawng i, vawlei pumpi nih an buaipi cang.\nKum 1964, 1988 le 2007 lio bantuk in mipi kan sung tthan lai ding hi ka zum lem lo. Nain, UM minung le CRPH nih kan i-palh sual ahcun, poi ngai kho men. Ningcang in lamzawhnak, CDM le CRPH nih kan nawr ko ahcun, teinak kan hmu hrimhrim ko lai.\nBe the first to comment on "Mipi nih an duh bik mi thawngpang an thei cang ee!! Thawngtha tak tak-Salai Bawi Lian Mang"


Lungler sakhan kha ruang ah a zaam mi hna Mizoram nih an va don hna – Chuncha News\nLungler sakhan kha ruang ah a zaam mi hna Mizoram nih an va don hna\nSeptember 11, 2021 Chuncha Comments 0 Comment\nLungler sakhan kha ruang ah a zaam mi hna Mizoram Cherhlun le Ngharchhip khua nih an va don hna: 2021 September 10 Thantlang Peng, Zahnak tlang Lungler sakhan kah ruang ah khua chuah takin himnak lei ah a zaam mi hna cu Mizoram, Cherhlun le Ngharchhip khuami hna nih nihin September 11 ah an va don hna tiah thawng kan theih.\nAtu an va don mi hna hi a tam deuh cu Lungler khuami le pawngkam khuami hna an si. Hi kong he pehtlain Thingsai khuasa T Zosangpui nih, “Lungler sakhan kah ruang ah a zaam mi hna hi Cherhlun le Ngharchhip khua mi hna nih tlangrian hrihhawh in an va don hna. Khuachung i motor a um mi poh kal in an umnak hmun tiang an va don hna,” tiah a chim.\nHi ralzaam hna ca ah zeitindah khuami nih an tawlrel lai i an zohkhenh hna lai ti thawngfiang a um rih lo. Lungler sakhan kahnak ah CNA/CDF lei in a thimi an um lo nain minung 7 hliam an tuar tiah i SAC mithat phu lei zong tam ngai an thi tiah kan theih. Myanmar ram uknak hramhram in Min Aung Hlaing nih a laak hnu Mizoram ah a zaam mi hi nihin tiang minung 1000 fai an si cang. Hi chung ah CM hlun Salai Lian Luai telh in MP minung 20 leeng an si cang tiah kan theih. Credit: The Hakha Post\nZEIRELLO IN UM LAI CIH! Thihnak le nunnak kong hi kha hlan ahcun faak in kan rak ruat cio lai lo dah ka ti. Nunnak timi hi zeirello in a ummi kan tampi lai dah! Atu ah kan ram ah kahdonak a hun chuah tikah i kahdonak hmunhma ah a ummi hna cu thinphang thlalau in kan um i, thaizing khuaceu kan hmu kho te hnga maw ti kan ruat.\nKhioka in dah kuanfang le bom cik a rat lai kan hngal lo. An meithal kuan le an bom cik cu an hmete nain zung nga tluk a chahmi thinghak (သစ်မာ) tung hna le thapkhat chahmi tlakrawh vampang (နံကပ်) hna cu tlengko in an vawr khawh. Champheu inn le bang cu kuan fang pakhat nih inn nga/ruk tiang a hlanh khawh lai. Cucaah mi cheukhat caah cun mi inn phen ah kan um ko zong ah a him thiamthiam lo. Zan khat a liam cun thlankhur pakhat in a chuakmi bantuk in kan i ruat.\nHi caan ah ka lung chung ah a hun chuak tukmi cu: Bawipa nih ka nunnak ni khat a hun ka chap tthan hi ta ti hi a si. Ni khat nunnak a sunglawi zia hi a ka theihter. Ni thar pakhat hi laksawng nganpi ah ka ruah cang. Dawtmi unau, nang tah na nun rih mi hi thluachuah nganpi ah na ruat tawn maw? Asiloah zeirello in maw na um? Moses nih cun, “Kan nunnak hi zeitluk in dah a tawi ti kha kan hngalhter law cuticun kan fim deuh lai,” tiah a ti (Salm 90:12).\nNa nun rih caah Bawipa sinah lawmhbia na chim tawn maw? Asiloah na nunnak hi zeirello in dah na hman tawn? Zeizong vialte lakah a sung bikmi na nunnak hi zeirello in um lai cih mu! Don’t take it for granted! Credit: Rev. Biak Lian Vel\nThantlang khua mipi caah innka kau pi kan on peng ko mu: By : Sung Sung, Than tlang khua chung ah tar nu tar pa hna le nu nau rual pasal le hna le fanu fa pa hna nih CDF chungah nunnak pek in riantuan tak mi nulepa le nu nausem ngei hna khua te lei ah i dor chung a duh ve ko na in dor nak ngeilo mi hna kan um sual maw saisih chuak Bung tlang khua ah kan run inn nih an hngah ko hna. nan caah kut ka kaupi in a awng zungzal ko mu.\nzeitik ni caan paoh ah chunah maw, zing ah maw, zaan zongah inn ka awnh nan si. kan run in chung i a um mi bel kheng hna le ih phah puan vorh ei din awk a um chun mi dih lak hi nan ca zong a si ve. Hrilhfiah: Bungtlang khua hi thantlang peng mizo ram le kawlram ramri pangkhua phak hlan i a um mi khua pakhat a si. Note: mah hi a mah sungsung hnatlaknak in tar mi a si.\nThantlang khua chung ah bomb thawng 6,7 le meithal aw voi 5 hrawng a thang. Thantlang mipi caah thlacam bawm cio hna usih. 9:05pm. Credit: Thantlang Times. Relchap Nihin, Thantlang khuachung ah CDF le ralhrang kahdohnak ah ralhrang lei nih mipi zawnruahnak a pelte hmanh um lo in duhpoh in hriamnam an hman caah mipi lei in hliamtuar mi pali an um lawng si lo in bomb ruang ah inn pakhat zong a kangh chih. Cu lawng si lo in inn zeimawzat a rawk mi a um.\nNihin thil cang a tuar mi vialte hna, dothleng mino nih kan in tuarpi tuk ve hna. Kan lung a tha hrimhrim lo. Aho cio zong nih thlacamnak in bawm cio hna usih! Atulio ralhrang rallokap cawlcanghnak chiahru le ral boruak ruang ah kan bochan mi CDF nih hrial awk tha lo in an kah ve mi hna a si caah hi boruak a siamtu ralhrang hi ahohmanh nih lung tthul lo in doti rih ko hna usih! Hliamhma tuar mi vialte Bawipa nih dam tuannak in pe hram hna seh! Inn lo kangh-uh a tong mi chungkhar Bawipa nih in hnem hna sehlaw nan tuarnak in theihpi ko hna seh! Bawipa nih thawnnak kan pe cio ko seh! TRC\nMin Aung Hlaing nih NLD sinah president ka pe uh tiah a rak hal hmasa hna\nBawipa nih ka nunnak ni khat a hun ka chap tthan hi ta ti hi a si\nZei Ruang Ah An Thi Dih Hnga Lo, A Va Bawm Chanh Tu Hna Minung Hi Zeibantuk Minung Dah An Va Si Ve Hnga\nHakha Caah Thlacam Ta Ve: By Tluang Lian\nPastor Cung Biak Hmun ruak JMBC khrihfabu pastor hna nih an laak khawh cang


Miruak An Hmuh Mi Hna Pawl Cu PDF Ruak Si Loin Khuami Tu An Rak Si - Chin Eleven News\nMiruak An Hmuh Mi Hna Pawl Cu PDF Ruak Si Loin Khuami Tu An Rak Si\nAugust 31, Sagaing Ramthen Tantse (Tangse) Peng Kapaung le Leikchan hrawng ah SAC ralkap nih khuachung an kah lio ah a thi mi ruak tiin facebook cahmai ah a lang mi ruak pawl cu khuami ruak an si tiah an fehter.\nCheukhat nih PDF pawl ruak ah an rel nain khuami ruak an si tiah khuami le chungkhar nih an fehter.“Kan zaam lio ahcun ka Pu he hin kan zaamti nain lam aa palh rua, kan i thlau. A thaizing zingka ahcun ka Pu ruak le midang ruak 2 cu tuupi ah kan hmuh hna.\nLeikchan zong ah ruak 4 hrawng an hmuh hna,” tiah khuami pakhat nih a chim.Khuami nih an chimnak ahcun ruak 10 hrawng um dawh a si. Hika kiang khuate in SAC ralkap tih ruang ah minung 4000 renglo an zaam i ramtang ah an i dor lio a si tiah BBC nih a tial.THT\nRelchap: Kayin Ramkulh Phapone KNU Brigade No.5 hmunhma chung ah SAC ralkap le an kuttang BGF pawl i bawm in KNU he August thla chung ah voi 130 an i kap i SAC lei 118 an thi, 68 kan hliamh hna tiah cathanh an chuah.\nSAC ralkap lei in hliamh mi hna lak ah Commander-in-Chief aa tel i KNU lei in minung 5 an i hliam ve.SAC nih hriamngan an hman ruang ah khuami inn 6 a kaang i khuami 3 an hrem hna, pakhat a thi, tiah theih a si.\nAtuhrawng hi KNU Brigade No.5 hmunhma ah SAC nih helicopter in zohngiatnak an tuah pah lengmang ruang ah khuami hna khur cawh i cuka kiangkap deuh ah i dor ding in KNU nih khuami an fial hna tiah KTM nih a tial. THT\nKNU le SAC ralkap August thla chung ah voi 130 an i kap, SAC lei 118 thi, 68 hliamh\nGood News: Pauh PDF Nih Ralhrang 100 Leng An Thah Hna


CHUNCUNG KHUA AH MITLINGLO KUM 17 NUTE CU KUM 49 ASIMI NIH A TLEIHHREM – The Chinlung Post\nNovember 27, 2020 admin Chin 0\nChuncung Khua Ah Mitlinglo Kum 17 Nute Kum 49 Upa Nih Tleihhream: Hakha Peng, Chuncung khua ah khuami pakhat nih a tlamtling lomi kum 17 upa pakhat cu 2020 November 12 suimilaam 2:00PM tluk ah a tlaihhrem tiah Hakha palek sakhan in thawng kan theih. Tlaihhremtu pa hi kum 49 upa nupi fate a ngei cang mi a si. Atu hi Hakha Palek sakhan ah an chiah tiah theih a si. Tlaihhrem mi kong he pehtlai in tlaihhrem a tong mi nute i a pu Bik Te nih, “2020 November 11 ahkhan tlaihhremtu pa, Pa…. nih tangka Ks. 2000 a thenh.\nCun, a thaizing November 12 zaanlei suimilaam 2:00 tluk ah a sualpi. Nute nih a chim ning ahcun, an inn ah a ka kalpi i, an ihnakkhan ah a ka sualpi. A voi khatnak ahcun a lei in ka chiatha a ka liahpiak. Cu dih hnu ah pa a sinak in a ka tuahpiak tiah a ti. Hi kong ahhin tlaihhremtu pa lei nih remnak ser ding in an rak kan ti nain kan cohlang lo,” tiah The Hakha Post ah a chim.\nAtu tlaihhrem a tongmi nute hi a nulepa nih an thih tak cang mi pum tlamtling lo le mi tlamtling lo ngai mi a si. Cun, Hakha pum tlamtlinglo zohkhenhnak zong ah an rak chiah bal. A pa hi Mizoram ah tii in a paam. Nute hi chuahpi unau minung panga an si i, amah hi upa cem a si tiah kan theih. Cun, hi kong he pehtlai in Hakha Palek sakhan lutlai nih, “2020 November 17 ah report nak an rak tuah.\nReport an rak tuah le cangka in Palek lei zong nih action laak colh a si. Zeitik indah biaceih zung nih auh an si lai ti cu kan thei kho rih lo. Cun, nute hi sii-inn lei tuanvo ngei hna zong nih 2020 November 26 ah zohfelnak an tuah cang, a phi tu cu a chuak rih lo,” tiah The Hakha Post ah a chim. Remnak an ser mi kong he pehtlai in Bik Te nih , “Remnak ser ding ah anmah chung lei in minung pahnih nih an rak kan len.\nHi an kan leennak ah anmah lei nih Siapi pathum kan in pek hna lai, cun nau a pawi a si cun kanmah nih tuanvo kan laak lai tiah minsen an thut. Remnak kan ser mi zong hi November 25 ah a tlamtlin lo a si cun, Palek sakhan ah kan kal lai tiah biakamnak kan tuah. November 25 a tling i zeihmanh lehrulnak le leennak ti bantuk a um than ti lo ca ah Palek sakhan lei ah kan kal hi a si,” tiah a chimchap.\nHakha Pengkomh in kum thum chung ah atu bantuk in tlaihhrem atu in voi 8 tiang a um. Hi voi riat chung ah voi 6 hi cu case zong a dih cang i, Kanpetlet le atu hi a taang. Hi chung ah kum 20 chung thongtlak a tong mi zong an um. 2017 kum hnu i a cangmi a tam deuh cu kum 10 deuh in thong an tla tiah kan theih. Atu bantuk in tlaihhrem tu pa cu ပ 150/2010 zazatatkyi pohma 376/377 in case an tuahpiak tiah theih a si. Credit: The Hakha Post\nRelchih:Kawlram ralkap bawizik General Min Aung Hlaing cu arian in aa din khomi asi cang. Min Aung Hlaing cu a ralaimi 2021 ah khin kum 65 atling cang lai. Cutik ah a rian in aidin lai maw din lai lo tiah tuchun ah biahalnak an tuah. Min Aung Hlaing konghe pehtlaiin bia zoh tikah arian aa din colh lai timi theih khawh asi. Tuchun November ni 27 ah Min Aung Hlaing kong cu press conference ah journalist pakhat nih biahalnak atuah.\nLOHBAK SI CANG, DONALD TRUMP HMAICHIA IN AN KHIRH HOI CANG


Callum Hudson-Odoi Nih Hlawhtling Mi Zanglek Thiam Asi Nak Dingah Zeidah Tuah A Herh Ti Mi Ruahnak Hazard A Cheuh – Vaurawng\nCallum Hudson-Odoi Nih Hlawhtling Mi Zanglek Thiam Asi Nak Dingah Zeidah Tuah A Herh Ti Mi Ruahnak Hazard A Cheuh\nPosted By: vaurawng.com April 5, 2019\nChelsea mino te zanglek celh thiam Callum Hudson-Odoi hi aluancia zarh ah Brighton he an chuihnak ah premier league ah avoi khatnak first lineup ah ai tel asi. Cu an chuihnak ah a ke zong a chuak ngaingai, cu pin ah Giroud nih goal a khumh mi zong Callum Hudson-Odoi goal kho dingin a tuah piak mi asi.\nCallum Hudson-Odoi hi premier league si lo mi ah a chuih mi zoh tikah a ke zong a chuak ngai tawn mi asi. A hnubik Europa league puai 3 an chuih mi zongah a puai 3 ning in goal a khumh khotu asi. Cu tikah Chelsea țanhtu pawl nih an uar ngaingai mi zanglek celh thiam asi.\nBrighton he an chuih lio ah Callum Hudson-Odoi cu a ke a chuak ngaingai, cu tikah chelsea coach Sarri telh in chelsea țanhtu hna nih an thangțhat ngaingai. Cu pin ah kum 2020 Europe chuih dingmi ke hneksaknak ah avoi khatnak England selected ah ai tal ve mi asi.\nChelsea zanglek celh thiam Hazard nih Callum Hudson-Odoi i a pumpululh chuih ning he pehtlai in a thangțhat ngaingai, cu pi ah hlawhtling mi zanglek celh thiam mi pakhat si nak dingah tangdor tein um le i uah lo tein um ii fakpi in i zuam a hau tiah forhfialnak bia a chim.\nHazard nih a chim rih mi cu “Callum Hudson-Odoi hi Brighton he kan chuih hlan ah first lineup ah i tal dingin ai ruahchan ngaingai, tu cu caan hman tein first lineup ah chuih dingin ready asi cang. Callum Hudson-Odoi nih zeitin dah pumpululh a chuih le aa hlen hna ti mi țha tein nan hmuh ko cang. A nih hi a mah le a mah zumh ngam nak zong a ngei pin ah zanglek celh a thiam ngaingai mi mino te asi.”\nCallum Hudson-Odoi hi mino te asi caah hi nak in a thiam chin lengmang rih lai. Kei mah nih a ke a chuah chinchin khawhnak dingah zei hmanh ruahnak ka pek bal mi a um lo. A nih hi kan mah he hmunkhat te ah training a tuah lengmang mi asi. Asinain Callum Hudson-Odoi lei nih ruahnak a ka hal asi ahcun a țhabik in pek kai tim. Asinain a nih cu a thiam ngaingai mi zanglek celh thiam a si cang ko.\nCallum Hudson-Odoi cu a kum a no rih caah zei bantuk puai poah ah chuih a duh lio te asi. A caan caan ah caanțha a ngei mi chungin a țhabik in a chuih khawh caan a um lai, a caan ah a ke a chuah lo caan zong a um lai. Asinain a țhabik mi pakhat cu tangdor te in um le i uah lo tein fakpi in ai zuam ding hi asi. A nih cu a kum a no rih i minute 90 chung hmanh ah duh chung in a thli kho rih, kan nih cu kum 28 upat lei sang kan si cang i, a caan a dongh lei hna ahcun kan tha hna a ba deuh ngai cang i duh ning hmanh in kan chuih kho ti lo. ”\nCallum Hudson-Odoi cu club a țha mi pakhat ah zanglek ai celh cang mi asi i, a caah cawn dingmi tampi a um rih. Keimah nih Callum Hudson-Odoi sin ah ka chim lengmang mi cu hlawhtling mi zanglek celh thiam pakhat si ahcun tuah a herh mi cu tangdor le i uah lo tein i zuam hi asi. Training tuahnak zongah i zuam, cu nai zuam nak cu chuih taktak tikah a tak in nai zuam nak kha langhter (goal hna shot), cun nuam tein pumpululh chuih ding hi a biapi taktak mi asi” tiah Hazard nih Callum Hudson-Odoi cu a ti.\n“Ka nu le ka pa nih an ka chim lengmang mi cu ‘i uah lo tein fakpi in i zuam’ tiah an ka ti. Pumpululh ti mi cu rang taktak in thil hi a cang theo tawn. Thlahnih thum hna na ke a chuak taktak si ahcun na minthang cawlh lai, cu ve bantuk in hi hnu thlahnih thum zongah na min a chia kho cawlh mi asi” tiah Hazard nih a ti.\nBe the first to comment on "Callum Hudson-Odoi Nih Hlawhtling Mi Zanglek Thiam Asi Nak Dingah Zeidah Tuah A Herh Ti Mi Ruahnak Hazard A Cheuh"


CDF Le Ralkap Kar Lak Kahdohnak A Fak - News and Media\nCDF Matupi le ralkap kar lak kahdohnak fak tak tak in a chuak than. CDf Matupi le ralkap kar lak kah dohnak a fak tuk caah thi le hliam tuar an tam tiah thei a si. CDF Matupi nih nihin April 22, 8.20 am ah ralkap le CDF Matupi kar lak kahdohnak a chuak i ralkap lei minung 6 an thi I minung 7 hliam an tuar. CDF lei hliam tuer le thi an um lo tiah a chim. Crd – KTM\n2022 May 21-22 tiang Online Live Concert in fund kawlnak live concert tuah a si lai. Cu live concert cu mizapi hmuh khawh ding in live thlah lai a si lai. Cu program chung ah i tel cio ding in sawmnak zong an tuah. Cu program hlan deuh ah cun phaisa kuat cia in hla hal(request) khawh a si.\nConcert ah an hmuh mi phaisa cu Myanmar ramchung ah rianrang in bawmh an herhnak khua pawl ah an va pek hna lai. Cu concert he pehtlai in hngalh na duh mi asilole hla sakter na duh mi pawl a um ahcun a hlankan in hal khawh a si lai, pehtlaih na duh ahcun a tanglei phone No. ah pehtlaih khawh an si. Pehtlaihnak: Pu Van Moy Cell: 269 967 4972, Pu Shing Mang: Cell: 317 667 4552, Pastor Ling Kee: Cell: 404-789-9909\nRakhine Ramkulh Amm Peng SAC Ralkap Siizung In Ralkap Myint Thein A Chungkhar He CDM An Tuah : Rakhine ramkulh Amm peng no. 2 ihkhun 300 tlum SAC ralkap siizung battalion in duh-tat-kyat Myint Thein cu SAC ralbawi hna nih phungning lo an tuahsernak hna cu a cohlan khawh ti lo caah April 1 in Chinland Defence Force-Daai sin ah a chungkhar he CDM an tuah, tiah theih a si.\nSAC ralkap kuttang um duh lo in CDM cawlcanghnak a tuahtu duh-tat-kyat Myint Thein le chungkhar cu lunglawm tein don an si i, a himnak hmunhma ah kalter an si cang. CDF-Daai nih cun SAC ralkap kuttang ah riantuan duh lo in CDM cawlcanghnak tuah in mipi lei kap ah ṭan a duh mi poh cu lunglawm tein cohlan an si ko, tiah phungning tein cathanh an chuah.


Jesuh cu Nawl a Ngai | Nan Fale Kha Cawnpiak Hna U\nJesuh cu Nawl a Ngai\nNgakchia hna nulepa bia kha nan ngai peng maw?— A caan ah cun ngaih nan duh lo, a si ko lo maw? Jesuh tah ahote bia dah a rak ngaih?— Jehovah Pathian le nulepa bia kha a rak ngaih. Jesuh kong nan hngalh ahcun nulepa bia ngaih kha nan duh ve lai. Jesuh kong kha zoh hna u sih.\nJesuh cu vawleicung i a rat hlanah vancung ah a Pa Jehovah Pathian he an umṭi. Vawleicung zongah Jesuh nih nulepa a ngeih hna. A pa min cu Josef a si i a nu min cu Mary a si. Annih cu zeitindah Jesuh nulepa an hun si ti kha nan hngal maw?—\nJehovah Pathian nih Jesuh i vancung a nunnak kha Mary paw chungah a chiahpiak. Cucaah Jesuh cu kanmah bantukin minung in hrin a si ve. Mah cu khuaruahhar thil a si ko lo maw? Nule paw chungah duhsah tein nan ṭhan bantukin Jesuh zong Mary paw chungah duhsah tein a ṭhang ve. Thla kua hrawng a rauh hnuah Jesuh cu hrin a si. Cuticun Mary le Josef cu Jesuh i vawleicung a nu le a pa an hung si.\nJesuh le a chungkhar cu Jehovah Pathian biak awkah lamhlapi ah a ummi Jerusalem khua ah an kal. Mah lioah kum 12 lawng a si rihmi Jesuh nih vancung ah a ummi a Pa Jehovah Pathian zeitlukin dah a dawt ti kha a rak langhter. Innlei i an kir ṭhan tikah Josef le Mary nih Jesuh kha an hmu ti lo. Jesuh cu khoika ah dah a um?—\nJesuh cu zeicah biakinn ah a um?\nJosef le Mary cu a rannak in Jerusalem khualei ah an kir ṭhan i Jesuh kha an kawl. An hmuh lo caah an lungre a thei tuk. Asinain ni thum a rauh hnuah Jesuh cu biakinn ah an va hmuh. Jesuh cu zeicah biakinn ah a um ti kha nan hngal maw?— Cuka ah a Pa Jehovah Pathian kong kha a cawn khawh caah a si. Jesuh nih Jehovah Pathian kha a dawt tuk. A lung zong lawmhter a duh. Jesuh cu a upat hnu hmanhah Jehovah Pathian bia kha a ngai peng. Nawlngaih awk a har caan le harnak ka in lai ti a hngalh caan hmanhah Jehovah Pathian bia kha a ngai peng. Jesuh nih Josef le Mary bia tah a ngai hna maw?— A ngaih hna tiah Baibal nih a ti.\nJesuh sinin zeidah nan i cawn khawh?— Nulepa bia ngaih nan duh lo caan zong a um ko lai. Asinain an bia nan ngaih peng hna lai. Nulepa bia nan ngai lai maw?—\nLuka 1:30-35; 2:45-52\nJosef le Mary cu zeitindah Jesuh nulepa an hun si?\nA nu le a pa nih Jerusalem khua ah an kawl tikah Jesuh cu khoika ah dah an va hmuh?\nJesuh sinin zeidah nan i cawn khawh?\nShare Share Jesuh cu Nawl a Ngai


Wheaton College ah\nat Wheaton College, Illinois, U.S.A.\nJune 22, 2013 zarhte ni cu Illinois ka tlawng. Inn thar lut an um i, kaa faak tuk in an kan kawh i kan kal. Kan phanh tlawmpal ah, an inn chung hmanh luh lo in Wheaton College kal kaa rel colh. Krifa collge minngei ngaingai a si, Billy Graham a rak kai nak zong a si, i ka upat ngaite mi siangin a si. Billy Graham Center zong a um i zoh ka duh [ka hnulei i tu khi cu Blanchard Hall a si.] Keimah lawng kal kaa rel na'n inn ngei tu pa nih a ka kalpi. Midang nih an kan zulh.\nBilly Graham Center ah hin Museum a um mi mah zoh cu ka sia a herh mi a si. Aziah tiah America i Pathian Thawngttha a karh ning tuanbia a um dih. Ka tule zong zohpi ka duh hna, caan ttha hmuh nolh a har i.\nMuseum cu Columbus i America a hmuh kong telh ta in, 1776 kum in an thok. Zumhnak tuanbia cu aa chang chang in an langhter hna. An rak ton mi harnak, buainak le lawmhnak tuanbia. Felfai tuk in an taar hna.\nD.L. Moody le Billy Graham hi thlarau tlau vailam hram i tam bik a hruai mi an si lai. A nung bal mi ah phungchim thiam bik pawl zong an si lai. D.L. Moody chan cu ke kal chan a rak si. A bia fawi tuk in a rak vaak kho lo; nain a bia cu chanttiamlo an si ca ah atu tiang vawlei ah a hmun i mi thinlung ah a taang. Billy Graham chan cu media a um hnu a si. Cuca ah, anih cu a bia nih vawleipi a cul colh. Sph. David raldoh a tthawn tluk in mahhna pa hnih hi thlarau ral doh an tthawng ve.\nMuseum luhka ah Billy Graham kong minit 7 video a um. Khoimaw zawn i an chim mi ah, sermon 65 in minung 350,000 bia a chimh hna e an ti, a chan lailing tiang ah. Thlarau tlau zeizat dek Zisuh sin a hruai hna.\nPresident hlun Nixon ruak lio i President Ronald Reagan he an kut an itlaih nak hmanthlak hi hmanthlak roling a si.\nAcung orhlei kam i khi September 11, 2001 lio rampi ruak-humh lio i phung a chim lio a si. Live in ka rak zoh ve.\nMah hi Billy Graham pulpit a si. Ka von ihlaan taak, a umlokar ah. Cuaite pa phung ka chimhnak.\nThianghlim lawr i ka kai lio a hei si. Ka thiam deuh lo, kai bal lo kan ti cu.\nMahka kan phanh ah cun van, vanrang lak i a zuang mi ko kan lo taktak. Cunglei hmanthlak khin ruat u law, zumtu lamthluan kan zawh i, mah dih cun Kalvari kan tan, cu hnu ah "lam bi" in kan lut i vailam veel thawng in cunglei ah laak kan si lai nak a si. Vanrang lak hin cunglei ah kaiter kan si te lai tinak a langhter.\nMahka cun museum a dong.\nPastor Chan Thawng Lian (Liandodal) nih thiam ngai in caan a hman. Mahhna krifabu hi United Chin Church ti a si rua. Laimi 300 ringlo an ipumh nak krifabu a si. Biakin $33,000 man an helh lio. Atu i an ipumh nak mirang nih an siang hna lo i biakin thar an cawk ding mi ah zulh ve an timh hna. Biakin man zong hnarcheu kan thawh lai i a ngei tu sinak hnarcheu veve in kan co lai e an ti. Atu hi nubu pawl gospel team kal nak hla an cawn lio a si.\nIndianapolis-Wheaton cu highway pa ruk le khua chung lam lam thum zawh hau kaw, azan in 'map' kaa zoh cia. Tlau lo te'n ka phaan. Cuaite pa nih, "GPS lo i mahtluk lam kelkawi i tlaulote i a kal khawh ah cun ka zeidek" ka'n ti e a ka ti. Kei nih, "Leh-hawng ah na ka rel lo maw?" ka ti.\nHimte le tluangte in kan tlungkal kho i Pathian veel kan lawm.


HAKHA AH COZAH RIANTUANTU PAKHAT KONG CU AMAK KO. KHUARUAHHAR LEI ASI – The Chinlung Post\nHAKHA AH COZAH RIANTUANTU PAKHAT KONG CU AMAK KO. KHUARUAHHAR LEI ASI\nFebruary 25, 2021 admin Chin 0\nZapi aw: Hakha khua, Kuat Phurh le Pehtlaihnak Zung (ပို့ဆောင်ဆက်သွယ်ရေး) zung riantuan mi kan chungkhat pakhat cu, hitluk rammi zapi nih kan duh lo mi Ralkap uknak doh in CDM kan dirpi lio ah nifatin CDM tuah lo in nihin tiang zung a kai peng. Chungkhat le ramleng um chungkhat vialte tiang zong nih “CDM na tuah lo zong ah zung cu kai hlah”, kan ti ko nain, a duh lo.\nAmah nih a duh lo pin ah a fale CDM ah a tang i sang mino zong ah bochan mi hna kha CDM ah i tel lo ding in a thloh hna. An zung ah hin amah lawng si lo in an zapi in CDM an tuah lo. Nifatin uniform lo in, a thli in zung an kai peng. Hihi anmah nawl cu a si ko nain kan duhpiak hna lo, kan ram ca ah CDM tuah ve hna seh ti kan duhpiak hna.\nA ngaingai ti ahcun kan u, kan nau a si ko nain, hi tluk in a chia mi Ralkap uknak rammi nih kan doh lio ah a rak dirkamh mi cu kan duhpiak lo ti kha zapi theih in kan van langhter. Amah pumpak kan hua in kan do lo. Cun a thang kan chiat zong a si lo.\nRam ca ah hawi sin ah a dir khawh ve nakding kan duhpiak bia a si. ပို့ဆောင်ဆက်သွယ်ရေးရုံး ah CDM a tuah lo mi pakhat i a chungkhat, (Biakilh: The Hakha Times Zapi aw hi, Democracy le media right ning in rammi zapi nih zalong tein chimphuannak nawl ngeih mi kha media in zapi sin ah chimphuan mi a si.). Laknak: The Hakha Times.\nUar Aum Tuk:Mindat nih Chin Phungphai in kan i Hruai Lai tiah a Raltha Ngaimi Cathanh Chuah. February 25 ah Mindat nih Chin ramkulh chung ah ahohmanh nih an tuah rih lomi le a ralttha ngaimi cathanh pakhat a chuah–Mindat peng chung ah Chin phungphai in kan i hruai lai, tiah an langhter. February 1, 2021 i ralkap uknak chuh duh lo ruang ah dai tein lamzawhnak a tuahmi mipi humhimnak ca ah Mindat peng mipi (sermi) uknak bu nih runvennak ttuanvo kan lak cuahmah, tiah an langhter.\nMindat peng chung Uknak, Upadi sernak le Biaceihnak phungphai pawl hrawh an si cang caah Chin Acts/Chin phungphai in biaceihnak/biachahnak kan tuah cang lai. Cuccaah, dai tein lam a zawhmi hna cung ah le mipi cung ah namnehnak, tlerhkhawnnak, tlaihkhihnak le thihlohnak tiang a um a si ahcun ttuanvo a ngeitu zung/palik le ralkap/pumpak hna cu Chin phungphai in baiceihnak tuah nan si lai, tiah an ttial. Credit: TCJ\nKAN UNAU MINDAT NIH RALTTHA TAKTAK CATHANH AN CHUAH\nCHINMI KANPA VP PU HENRY VAN THIO HI KAN PHILH AWK HRIMHRIM ASI LO


KAN MP PAWL NIH THEIHTERNAK AN VUN TUAH VE CANG – The Chinlung Post\nHakha mizapi sin ah Hluttaw palai pawl biacah: Pakhatnak. Upat mi Hakha mizapi sin ah, nan MP pawl nih upatnak le lunglawmhnak langhter than kan duh ko. Pahnihnak. Nihin tiang ngol lo in mizapi thim mi cozah ser khawh nakding ah, ralkap uknak duhlo langhternak ah, kan pum in, kan in telpi kho hna lo, kan lungthin dihlak tu in kan i tel peng ko.\nPathumnak. Mizapi cawlcanghnak le CDM in na tannak cung ah upat hmaizahnak kan in pek hna. Palinak. Kanmah zong a kan hruaitu hna tangah kan sikhawhnak in kan i zuam ve. Teinak cu mizapi kut ah a um te ko lai. Panganak. Kanmah le zawn cio in, lungdong lo in a dongh tiang, kalti ko hna u sih, kan hmai ah kan khuazing nih lam kan hruai ko seh. (Nan MP pawl, 17- Feb- 2021), Laknak: The Hakha Post.\nAsunglawi Ko: CDM Rawltam Le Tihal Mi Hna Caah: Dear Upatmi Bishop Dr. CK No Chhum, Kan ram luatnak le daihnak ding ca CDM cawlhcanghnak i rawlṭam le tihal tuar mipi hna caah tiah, (1) February ni (14) ni, Hledan lampi i minung (1000) hna caah chuncaw fun (1000) le (2) February ni (17) ni, Myanmar Company Bank (1) hmai, minung (2000) renglo an i tonnak hmun ah Chicken Rice Vermicelli (ကြက်ကြာဇံကျော်) fun (1000) na kuatmi hna kan hmuh tikah na cungah kan i lawm tuk hringhran.\nAtulio kan ram, kan hmailei hei cuanh tikah muikhup in a ummi a ceu ṭhan khawh nakhnga CDM cawlhcanghnak zongah na thlacampiaknak long siloin, thilṭha tampi na tuahmi cungah kan i lawm tuk. Na tuahmi dangdang a um ko ti zong a thlam cun kan theih ko nain na kan theihter duh rih lomi zong a can a phak tik i kan theih te lai ding zong kan i ngaih tuk hringhran. Na rian biapibik Khrihfabu zohkhenh, biakinn sak le missionary tampi thlahnak rian na ṭuan long siloin,\nkum 2008 lio kawlram Buhbel tiah auhmi Ayeyarwady le Rangoon Division ah Nagis ruangah mithong tampi an rak thih le an rak loh, harnak an rak ton lio thawkin, Hakha pi cimh lio, Rakhine State ah kum fatin tilian ruangah harnak a tongmi, Rakhine ralzam harnak a tongmi phu tampi hna sin le, Covid-19 ruangah harnak a tongmi hna tiangin, kum fatin mi bawmtu dingah Pathian nih an hmannak ka hmuh tikah Pathian le na cungah hi Capar hin lawmhnak ka van chim. Hi bantuk Khrihfabu hruaitu ṭha kan in ngeih hi Pathian sin le na sinah kan i lawm tuk tiah ka van nawlh ṭhan. Sincerely, Za Ling Sang. Credit: Za Ling Sang.


LAITLANG UMMI NAN LUNGRETHEI HLAH UH LIH LAWNGTE ASI – The Chinlung Post\nLAITLANG UMMI NAN LUNGRETHEI HLAH UH LIH LAWNGTE ASI\nMarch 24, 2020 admin Kawlram 0\nKawl ram news hi lih lawng te asi.Kawl ram nih covid-19 test nak an nei lo.Rak zum hlah uh.Malaysia Singapore Thailand – nih Covid-19 Test nak anei lo you tube lawng in an zoh.Atu tan TeDim pa te( Pausunkhaan) kong hi Amin zong ziah an chim law law lo Lih news Lai tlaang Lai ram rak zum hlah uh.\nKawl ram news nih Tedim Hospital Kum 26 asi mi USA in arak tlung mi Nu pi tthi ding mi pa te cu Tedim hospital ah Covid-19 in athi tiah thawng thanh nak atuah. kawl ram News hi lih lawng te an si. Tedim ah hin COVID-19 zawt nak check nak zong an nei lo. Kawl ram zong nih anei lo.\nAsi nain video in an zoh nak in an puh hna.Atu tan ah Tedim pa te nupi tthi ding i atlung mi hi SaisihTlaangAu i ahoi ttha pausunkhaan asi. amah hi Depression anei mi asi. Covid -19 zong anei lo. Zei tin dah chek nak zong anei lo mi nih covid-19 asi an ti khawh.\nTedim hospital chin chap nih Kawl news ruang ah Lai mi Chin mi nan lung re rak thei hlah uh. Lai tlang ah mah zawt nak hi akai kho ding asi lo. Kawl pawl hlen an fawi ning cu kawL pawl nih Lih news an van thlah le College tiang in an khar ti theih asi. Credit: Saisih TlaangAu\nKAN NAUNU NIH LANGHNAK AHMUHMI KONGAH TLING TEIN\nLAITLANG A HUNG PHAK VE CANG, A POI TAKTAK MI PAKHAT CU


Min Aung Hlaing Nih Sipuazi A Thluk Cikcek Ning Le Sifah Harsat Ning Hmuhsak Nak! – The Cherry Par\nMyanmar Thawng Pang\nMin Aung Hlaing Nih Sipuazi A Thluk Cikcek Ning Le Sifah Harsat Ning Hmuhsak Nak!\nMAH nih Sipuazi Athluk Cikcek Ning Le Sifah Harsat Ning Hmuhsak Nak: PG67\nMAH kut ah Kawlram Eco 18% a tla. Kawlram milurel hi 54 million asi. MAH nih uknak a lak in, Sipuazi a tla tuk caah, 30 millions cu, mi sifah si colh asi. 20 million hi Sifah timi hna nakin a sifah deuh mi kan si (20 million are under Poverty line).\n← Salai Ngun San Aung Le CCN Biaruahnak Information Pawl Nan Hal Len In Ka Hngalh!\nKan Hriamtlai Caah Sia Her Bia Roling! →


Avoi 3nak CYO Cup Champion Cu Khuathar (A) Nih An Laak - THE CHINLAND POST\nAvoi 3nak CYO Cup Champion Cu Khuathar (A) Nih An Laak\nSalai Cung Cung |2019 January 31| Avoi 3nak Chin Youth Organization (CYO, Hakha) Cup cu January 21 in 31 tiang an tuah i Khuathar (A) nih champion an laak tiah kan theih.\n“Hi CYO Cup pumpululh chuih zuamnak tuah lai ah hin Sang upa pawl he meeting kan thu hna i meeting biachah ning in kan tuah tawnmi a si. Hmailei pehzulh ding ah cun Sang upa pawl he meeting ngeih dih hnu lawng ah aa fiang te lai. Hi CYO Cup kan tuahhnawhnak a ruang cu pengtlang mino vialte pakhat le khat i hawikomhnak le hmunkhat ah rian tuanti khawhnak ding ah a si. Hi CYO Cup tuahnak caah hin bawmhtu zong tampi an um” tiah Salai Van Lal Cross Thang nih The Chinland Post ah a chim.\nHi pumpululh chuih zuamnak ahhin pakhatnak laksawng ah Tangka Sing 7 le trophy le medal, pahnihnak ah tangka Sing 3 le medal pathumnak ah tangka Sing 1 le medal an si. Hi CYO cup ah hin Dinlo sang le Khuathar (A) final an kai i Khuathar nih 4-2 in pakhatnak an hmuh.\nHi pumpululh chuih zuamnak ah hin Goalbawh thiambik ah Khuathar in Van Khamh Thang, hnukham thiambik ah Dawrthar in Peng Za Bawi, alaikal thiambik ah Senthang in Ceu Hlei Thang, hmaikal thiambik ah Dinlo sang in Peng Lian, Goal tambik ngeitu hi Khuathar in Van Bawi Thawng, the best player ah Khuathar in Chan Thang an si.\nHi pumpululh chuih zuamnak ah hin phu 11 an chuak kho i pumpululh chuih zuamnak luhman hi tangka 50,000 a si.\nHi pumpuluh chuihzuamnak ah Group A , B, C ti in an then. Group (A) Dawrthar (A), Dawrthar Keisih, Khuathar (B), Hakhathar. Group (B) Pyidawta, Dawrhlun, Senthang, Group (C) Dinlo, Khuathar (A), Cawbuk, Ketheibo an si.\nAvoi 1nak CYO Cup pumpululh chuih zuamnak ah Mi-E nih pakhatnak an hmu. Avoi 2nak ah Hakha Khuathar nih an champion an laak. Avoi 3nak ahHakha Khuathar (A) nih an hmu tiah kan theih.\nPrevious Chin Miphun Ni Ah Nun Can Sung Khuangcawi A Si Lai\nNext Pu Thawng Zel; Khuangcawi Phunglam Dik Ahcun Ngaknu Hi Khuangcawi Phung An Si Lo